
PROOEMIUM 


Porticus  veteris  Pisanoruiii  coemeterii  philosopiiicis 
cogitationibus  maxime  idoneus  locus  est,  et  dubium  est 
num  Zenonis  ambulacrum  picturis  ornatum  fuerit 
aptioribus  ad  incitandos  discipulos  ut  de  vita  et  morte 
dissererent.  Graves  suadet  sermones  ipsa  mortuorum 
domus.  In  tabula  quidem  insigni  quae  triumphus  mortis 
dicitur,  immitis  adest  dea  suspensis  alis  supra  capita 
juvenum  volitans,  et  vicinae  picturae  judicium  finale 
horrendasque  inferorum  poenas  demonstrant;  sedingens 
contra  paries  a  Benotio  floridis  coloribus  ornata  trium- 
phum  vitae  videtur  exhibere.  Bonum  diceres  artificem 
nisum  fuisse  ut  dolorem  eorum  qui  tristia  illa  loca 
invisunt  amoenis  spectaculis  paululum  levaretdulcemque 
in  animo  vitae  amorem  servaret. 

Cum  autem  leniter  arrideat  murus  ille  longus  centum 
passus,  jam  similem  invenire  possumus  alacritatem  in 
prioribus  Benotii  picturis,  sive  cum  Magorum  comita- 
tum  Florentiae,  sive  cum  divi  Augustini  historiam  Sancti 
Geminiani  spectamus,  vel  historiam  divi  Francisci 
Monte  Falcone,  quae  primum  fuerat  magnorum  ejus 

opcrum,  peiiustramus.  Quid  ergo  de  terrestri  felicitate 
censeret  artifex  ille  impiger  qui  vel  florenti  juventa 
fervidus,  vel  animo  maturior  et  annis,  amoenas  picturas 
mente  semper  serena  finxisse  videtur  :  lioc  quidem 
accurate  percontari  in  animo  est  ideoque  vitam  opera- 
que  pictoris  vicissim  explorabimus. 

Yanum  forsan  aliquis  censebit  inceptum  si  aggrediaris 
disserendo  instaurare  quae  fuerit  philosophia  artificis 
cui  praeter  penicillum  et  colores  nihil  erat  quo  sensus 
animi  exprimeret.  Profecto  non  officium  est  pictoris  doc- 
trinam  dialectice  more  Platonis  aut  vi  syllogismi  more 
Aristotelis  instruere.  Tabulam  Benotii  videre  est  in  mu- 
seo  Parisiaco  quae  sancti  Thomae  Aquinatis  triumphum 
illustrat.  Sedet  divus  ille  doctor  inter  Platonem  et  Aris- 
totelem ;  infra  vero  pontifex  maximus  et  multi  clerici 
prudentes  de  illius  scientia  disputant;  facilis  autem  dis- 
putatio,  nam  omnes  unanimo  ore  affirmant  omnem  viam 
disciplinae  in  Summa  Theologiae  quaerendam  et  inve- 
niendam  esse.Verisimile  est  Benotio  eamdem  de  illafuisse 
opinionem,  sed  tempus  ei  defuerat  ut  vasta  et  immensa 
evolveret  sancti  Thomae  volumina.  Sub  eftigie  Dantis 
poetae  quam  depinxerat  Monte  Falcone  legitur'  haec  in- 
scriptio  :  Theologus  Dantes  iiullim  dogmatis  expers;  sub 
effigie  Petrarcae  :  Laureatus  Petrarca  omnium  virttitum 
monarclia;  sub  effigie  verolotti :  Pictormn  eximius  lottus 
fundamentum  et  lux.  Quippe  cum  in  arte  pingendi  tum 
in  omni  disciplina  lottus  Benotio  vera  et  magistra  lux 
erat.  Dantis  Petrarcaeque  poemata  etsi  libenter  noster 
legebat  paucam  curam  adhibere  poterat  eorum  theolo- 
giae.  Censebatvero  lottum,  etiamsi  penicillum,  non  cala- 

muni  in  manu  habiierat,  sapientem  doctissimumque  viruni 
existimandum,  nam  liistoriis,  quas  in  tabulis  pinxerat. 
non  solis  artificibus,  sed  omnibus  spectantibus  utilia 
praecepta  praebuerat.  Licebat  sane  Benotio  tanti  magistri 
vestigia  sequenti  sperare  ut  ipsae  suae  eum  pieturae  sa- 
pieniem  fuisse  demonstrarent.  lllis  enim  temporibus  ma- 
jorem  civium  numerumlitterarum  rudem  fuisse  constat. ; 
tabulae  autem  pictae  pro  libris  erant,  et  pictores,  ut 
ipsis  ab  ignaris  intellegi  possent,  quam  maxime  dilucida 
et  ad  populares  sensus  accommodata  opera  eftingere 
conabantur.  Lucidior  est  proeuldubio  lottus  pictorquam 
Dantes  poeta.  Benotii  vero  pictum  poema  majore  adliuc 
nitet  claritate. 

Forsitan  dicat  aliquis  niliil  novae  sapieetiae  apud 
Benotium  inveniendum  esse,  cum  ita  vixerit,  si  credi- 
mus  Georgio  Vasari  (1),  ut  moribus  suis  sincerorum 
Cliristianorum  mores  exprimeret.  Erat  enim  discipulus 
Beati  Fratris  loannis.  Sineeros  autem  fuisse  Christianos 
fere  omnes  illius  temporisarlifieescontenderelicet.  Solis 
theologis  scriptoribusve  occasio  erat  haereseos  aut 
impietatis.  Populus  vero  artificesque  religionem  libenter 
colebant  cujus  splendidae  caerimoniae,  musica  et  can- 
tus  magnum  demissis  animis  solatium  afterebant. 
Aedes  Dei  tunc  aedes  erant  populi.  Laetitiam  qua  eff^ere- 
batur  in  templis  agmen  fidelium  indicat  egregius 
sculptor  Lucas  Bobbiae,  dum  cantantes  pueros  fingit 
pulpitoque  subscribit  verba  psalmi  :  Laudate  (2)  Domi' 

(1)  \Ue  :  yisse  Benozzo  costumatissimamente  sempre  e  da  vero 
cristiano. 

(2)  Psalmus  CL. 


num....  Laudate  eum  in  so?w  tubae,  hiudate  eum  iu 
psalterio  et  citkara.  Laudale  eum  in  ttjmpano  et  choro  : 
laudate  eum  in  chordis  et  organo.  Laudate  ewn  in  cym- 
halie  bene  sonantibus :  laudate  eum  in  cymbalis  jubila- 
tionis  :  omnis  spiritus  laudet  Dominum.  Nulla  erat 
artificibus  causa  cur  aliquid  de  sacris  scripturis  aut 
mutari  aut  recidi  quaererent,  cum  facultate  gauderent 
qua  sacris  scripturis  omnes  lepores  fecundum  ingenium 
posset  addere.  Nusquam  dicit  Evangelium  Christi  ma- 
trem  formosam  mulierem  magnificis  vestibus  ornatam 
fuisse  egregiaeque  nutricis  egisse  partes.  Illis  quidem 
temporibus  pictores  sculptoresque  certabant  si  quis 
eam  blandiore  oris  majestate  vel  splendidiore  amictu 
insignire  posset,  et  validum  robusto  corpore  pupulum 
sacris  ab  uberibus  suspendebant.  Omnia  Mariae  simu. 
lacra  matris  tenerae  dulce  ministerium  celebrant.  Simu- 
lacra  sunt  sed  unum  quodque  eorum  propria  anima 
magnaque  dotatur  potestate.  Admiratus  fuerat  Pisis 
Benotius  imaginem  illam  quae  exiguum  venustumque 
templum  Sanctae  Mariae  Spinae  adornat  et  ita  inscripta 
est  : 

Saxea  sum  sed  si  fertis  pia  vota  precesque, 
Mansuetiiin  duro  marmorc  numen  erit. 

Jamdiu  licentiam  dederant  ecclesiae  pontifices  Veteris 
Testamenti  legem  perrumpendi  sic  jubentem  :  Non  (J) 
facies  tibi  sculptile,  neque  omnem  similitudinem  quae 
est  in  coelo  desuper,  et  quae  in  terra  deorsum.  Non  ado- 
rabis  ea  neque  coles....  Immo  postulabantur  artifices  qui 


(1)  hiher  Exodi,  caput  xx. 


Dei  sanctonimque  quam  maxime  amabiles  fingerent  ima- 
gines.  Sacrae  vero  scripturae  res  quae  artificibus  iilus- 
trandae  proponebantur  parum  apte  describunt,  inde  fit 
ut  major  libertas  fingendi  maneret;  nondum  autem  alta 
cognitione  prisci  temporis  impediebantur.  Sic  dum  liis- 
torias  sacras  interpretabantur,  multa  creabant  pictores. 
Maximus  forte  omnium  inventor  fuit  Benotius.  Ruris 
vastos  prospectus,  animantes,  urbes,  domus,  homines 
creavit.  Denique  mundus  est  Benotii  quem  explorare 
conabimur,  mores  praecipue  inspicientes  et  causas  quae 
ibi  demonstrantur  beatitudinis  et  adversae  fortunae.  Poe- 
ticam  magis  quam  philosophicam  ethicen  habebimus ; 
sed  ipsis  poetis  datur  aliquando  esse  sapientibus. 

Quae  nunc  de  Benotio  inquirere  conamur,  de  multis 
aliis  illius  clarae  aetatis  pictoribus  scuiptoribusve  in- 
quirenda  essent.  Benotium  elegimus  quem  magnum 
quidem  inter  maximos  existimamus,  et  ejus  opera  quae 
supersunt  numero,  magnitudine,  varietate  majora,  cujus- 
vis  artificis  operibus  judicamus.  Pessima  quidem  ut  ple- 
rumque  accidit,  refectio  fuit  picturarum  Sancti  Gem- 
iniani  et  Monte  Falcone,  perieruntque  nonnulla  ampla- 
rum  Pisis  historiarum ;  sed  pauci  sunt  artifices  quorum 
operibus  tempus  hominesque  tantum  pepercerunt.  Immo 
coloribus  nescio  quid  suave  addidit  longa  temporum 
series,  et,  quamvis  jamdiu  aeternis  occubuerit  umbris 
postuma  felicitate  felix  pictor  adhuc  fruitur. 


GAPUT  PRIMUiM 

QUIBUS  DE  GAUSIS  GENSERE  LICUERIT  EX  IPSA  SUA  VITA  BENOTIO 
HOMINEM  HIS  IN  TERRIS  BEATUM  FIERI  POSSE. 


Plurimae  Benotio  causae  erant  cur  Deum  laudaret. 
Florentinus  erat.  Seculo  decimo  quinto  vivebat.  Artifex 
fuit,  magistrosque  habuit  Laurentium  Giiiberti  ei  Fra- 
trem  loannem  Faesulanum.  Excepta  permansione 
quadam  Romae,  nunquam  divinae  liquit  terram  Etru- 
riae.  Miranda  pulchritudine  loci  sunt  in  quibus  depin- 
gens  commorabatur,  nam  praeter  alias  magnas  civitates 
Urbem  Veterem  habitavit  et  Montem  Falconem  et 
Sanctum  Geminianum.  Tanta  prosperitate  valetudinis 
usus  est  ut  sexagenarius  operi  indulgeret  indefessus  et 
septuaginta  septem  annos  vixerit  (1).  Gloriosam  vidit 
patriam;  paucis  enim  annis  antequam  mortuus  est  si 
Dominici  Grilandai  picturas  apud  templum  sanctae  Ma- 
riae  Novellae  invisit,  hanc  inscriptionem  legere  potuit  : 
An.  MCCCCLXXXX,  quo  pulcherrimacivitas  opibus  vic- 

(1)  Natus  est  anno  MCCGCXX.  Mense  vero  lanuario  anni 
MCGGGLXXXXVll  cum  Petro  Perugino  el  FiHppino  Lippi  Cosi- 
moque  RosselU  Florentiae  in  templo  Sanctae  Trinitatis  Alexidis 
Baldovinetti  picturis  pretia  imposuit.  Ejus  nomen  in  census 
hbris  non  posthac  reperitur. 

toriis  artibm  aedificiisque  nobilis  copia  salubritate  pace 
verfruebatur. 

Fuit  quidem  Benotius  parvis  opibus,  numerosa  vero 
familia  praeditus.  Tempore  quo  Mediceae  domus  sa- 
cellum  ornabat,  necessitate  constrictus  partem  praemii 
postulabat  ut  frumentum  quo  panem  pararet  emere 
posset  (1).  Quam  parvula  ei  res  esset  indicat  denun- 
tiatio  bonorum  quam  descripsit  cum  jam  sexaginta 
annos  natus  duodecim  vero  Pisis  laboravisset  (2).  Tam 
modicis  rebus  mira  et  solerti  industria  solatia  suppedi- 
tabat.  Pueros  vero  caros  videtur  habuisse ;  in  ejus 
tabulis  parvulis  plerumque  adsunt  quorum  simplicitatem 
lasciviamque  libenter  notabat.  Puerilium  enim  morum 
varia  discrimina  facilius  quam  quivis  aluis  obscrvare  et 

(1)  Haec  enim  scribebat  Benotius  Petro  Medici  : 

A  di  XZ  di  settcmbre  f4o9.  Amico  mio  singhularissimo.  Per  un 
altra  mia  lettera  avisai  la  vostra  magnificentia  che  mi  bisognava 
fiorini  quaranta,  preghandovi  che  voi  mene  servissi;  pcrche  ora  era 
tempo  di  comparare  grano  e  moltc  altre  cose  chemmi  bisognano,  e 
risparmiavomi  assai  e  ancora  rimanevo  fuori  d'un  gran  pensiero,  era 
di  non  vi  chiedere  nulla  in  sin  che  la  vostra  non  vedesse  quel 
ch'Vd  fatto ;  ma  la  necessitd  m^d  chondotto  in  luogo  che  m'e  forza  el 
rickiedervi;  e  per  tanto  abbiatemi  compassione,  iddio  sa  cKVo  animo 
di  soddisfarvi.  E  piu  vi  ricordai  che  voi  mandassi  a  Venegia  per 
Fazurro,  perchd  di  questa  settimana  sard  fornito  questa  facciata,  e 
aWaltra  mi  bisogna  delVazurro.  el  brochato  ellaltre  chose  saranno 
fatte  allora  chelle  figure  e  prima.  lo  sollecito  quanto  posso.  Altro 
non  r'6  a  dire  senonche  io  mi  racomando  a  voi. 

Vostro  servidore, 
Benozzo  dipintore, 
in  Firenze. 

(2)  tlaec  est  deniintiatio  bonorum  quam  Benotius  fraterque 

notare  poterat  cum  domi  septem  liberos  numerososque 
fratris  filios  educaret. 

ejus  Dominicus  fecerunt  censoribus  anno  MCCGCLXXX.  Servatur 
in  archivo  Florentino  : 


Una  chasa  per  nostro  abitare  posta  nella  via  del  fiore  nel  populo 
di  S.  Maria  in  verzaia  drento  alle  mura,  ed  a      via  fiore^  etc.,  etc. 

—  Un  pezzo  di  terra  di  stajora  26  o  circha,  chon  una  chasetta  da 
lavoratore  posta  nel  popolo  di  sco  Colombano  piviere  di  settimo 


—  Una  chasa  dov\ibitava  benozo,  posta  nella  via  del  chochomero.... 
la  qual  chasa  n'a  pigione  Bartolomeo  Baroncini  per  fior.  46  Vanno- 

—  Una  chasa  in  via  sca  maria  in  pisa,  nel  popolo  di  S.  Simone 
nella  quale  io  habito  cholla  mi  famiglia. 

Exiguis  autem  bonis  compara  familiam  quae  erat  educanda  : 


Bcnozzo  di  lese  d'anni  60. 
Monna  Lena  sua  donna...  40. 

Bartolomea  sua  figliola...  45  d  la  dote  in  sul  monte  350. 

Giovan  Battista  va  alla  schuola...  18. 

Girolamo  va  a  Vabacho...  13. 

Francesco...  11. 

Alesso...  7. 

Bernaba...  3. 

Maria  d  un  anno  —  non  d  dotc. 
Domenico  di  lese...  56. 
Bartolomea  sua  donna. 
Sandro  cherico  d'anni  20. 
Margherita...  16  non  d  dotc. 
Filipo...  17. 
Nanna...  14nonddote. 
Yagia...  1S  » 
Laldonina...  9  » 
Lisa...  i  » 


Beni 


rende  Vanno  —  grano  istaja . . . . 

vino  barili  

sagina  istaja. . 
chosta  le  canne  per  palare  soldi 


12 
20 
4 
4 


Boche. 

Quales  fuerint  Benotio  anni  pueriles  nescinius.  Veri- 
siraile  est  eum  a  prima  adolescentia  artificis  cujusdam 
alumnum  fuisse.  Quatuor  et  viginti  annis  natus  adjutor 
fait  Laurentii  Gtiiberti  qui  miras  templi  sancti  loannis 
valvas  tunc  effmgebat  (1).  Tam  clari  peritique  magistri 
disciplinam  sequi  optima  erat  Benotio  fortuna,  cum 
ipse  Laurentius  sculptores  graecos  imitaretur  et  signis 
incredibilem  vitam  pulchritudinemque  afiferret.  Dubium 
est  Benotium  eum  adjuvisse  in  delineandis  argumentis 
quibus  ornantur  valvae.  Animadvertere  tamen  licet 
illius  modi  sculpturas  ab  iis  quae  postea  depinxit  Beno- 
tius  tabulis  haud  multum  abhorrere.  Plantis  vero  et 
avibus  quae  repla  januae  adornant  Benotium  admovisse 
manus  verisimile  est;  nam  non  solum  hominum  sed 
omnis  rerum  naturae  decus  interpretari  contendebat. 

Haec  aetas  fuit  qua  sculptores  Florentini  inter  se 
arte  maxime  certabant.  Nam  dum  januas  illas 
fingeret  Laurentius,  alia  opera  cujus  pulchritudo 
ferme  par  est  a  lacopo  Querciae  et  Luca  Robbiae  for- 
mabantur.  Donatus  vero  viva  illa  excudebat  signa 
templi  in  horto  Sancti  Michaelis.  Et  architectorum 
opera  Benotius  admirari  potuit;  nam  tempore  quo 
januae  templi  Sancti  loannis  fabricabantur  immanem 
Philippus  Brunellescus  testitudinem  altiorem  lotti  turri 

(l)  Documentum  quod  nunc  est  in  archivo  Florentino  de- 
monstrat  Benotium  stipulationem  a.  d.  ix  Kal.  Februar. 
MGCCGXLIV  cum  Laurentio  et  Vittorio  Ghiberti  fecisse.  Pollice- 
batur  Benotius  se  secundae  januae  templi  sancti  loannis  tres 
annosoperam  daturum.  Praemium  constiluebat  labori  primi  anni 
sexaginta  fiorinos  aureos,  secundi  septuaginta,  tertii  octoginta. 

erigebat.  Locupletum  civium  superbae  domus  aedifica- 
bantur.  Cum  architectus  insignis  sculptorve  Benotius 
fieri  potuisset,  maluit  tamen  historias  depingere  et 
adjutor  factus  Fratris  loannis  eum  Urbem  Veterem  et 
Romam  comitatus  est. 

Lenis  et  casta  apparet  in  tabalis  pietas  Fratris 
Joannis,  sed  minime  rigida  aut  tristis.  Rident  colores 
quibus  candidas  pinxit  virgines  ipse  candidus ;  ejus 
vero  simplicitas  non  est  ignari  sed  prudenlis  acutique 
viri.  Benotius  etsi  non  erat  monachus,  simili  fuit 
indole. 

Trigesimum  agens  annum  a  magistro  secessit  et 
coepit  ipse  opera  sua  dirigere.  At  cum,  post  reditum 
in  Urbem  Veterem  postulavisset  ut  tabulae  quas  Frater 
loannes  infeclas  reliquerat  ipsi  perficiendae  committe- 
rentur,  tali  opere  dignus  non  habitus  est.  Quam  moleste 
tulerit  illam  recusationem  facile  est  animo  concipi.  Ab 
Urbe  Vetere  splendidoque  templo  postquam  discessit, 
Fratres  Minores  Montis  Falconis,  exiguae  civitatis, 
eum  receperunt.  Hic  sancti  Franscisci  historiam  aliasque 
pinxit.  Pauco  intervallo  a  Monte  Falcone  distat  Asinium, 
quod  Benotius  saepe  invisere  poterat,  lotti  ut  studeret 
picturis  quas  feliciter  imitabatur. 

Perfectis  Monte  Falcone  operibus  Perusiae  ali- 
quandiu  habitavit,  et  mira  illius  terrae  suavitas  pluri- 
mum  inanimodepingentis  valebat.  Jam  inipsapatria  ejsu 
ingenii  fama  tantam  vim  habebat  ut  divites  Medices 
novae  domus  sacellum  ei  depingendum  committerent.  In 
splendido  hoc  loco  longe  aberat  Benotius  ab  egestate 
Fratrum  Minorum ;  haud  certe  ipse  locuples  ficbat, 

sed  dum  reguni  Magorum  transvectionem  depingebat, 
opulentissimorum  opulentae  Fiorentiae  civium  hospitio 
utebatur  (1). 

Ferme  tres  annos  in  hoc  sacello  pictor  laboravit, 
magno  gaudio  affectus  cum  propria  effigie  inter  turbam 
principes  sequentium  posita  inscribere  potuit  in  pileo  : 
opus  Benotii,  Perfecto  hoc  splendido  opere  paulisper 
Florentiae  moratus  est  :  monachis  in  conventu  Sancti 

(1)  Haec  vero  epistola  quam  Petro  Medici  mittebat  (nunc 
autem  servatur  in  archivo  Florenlino)  bene  demonstrat  quanta 
artificem  verecundia  commendaret  : 

Magni/ico  huomo  Piero  di  Cosimo  a  chareggi. 
A  di  X  di  luglio  i4o9. 

Stamani  ebbi  una  lettcra  della  magnijicenza  per  Ruberto  Marte- 
gli;  E  intesi  chome  non  vi  pareva  cKe  serafini  ch'io  d  fatti  siano  a 
proposito.  lo  no  falto  iino  in  un  chanto  tra  certi  nugholi  del  quah 
non  si  vede  se  non  certe  piinte  d^alia ;  ed  e  tanto  naschoso,  e  nugholi 
lo  chuoprono  in  modo  che  non  fa  deformitd  nessuna,  ma  piuttosto  dd 
bellezza,  e  questo  e  allato  alla  colonno,  un  altro  n'o  fatlo  dalValtra 
parte  deiraltare,  pur  nascoso  al  medesimo  modo.  Ruberto  Martegli 
gli  vide  e  disse  che  non  cra  cosa  daffarne  caso.  Mente  di  manco  lo 
farb  quanto  voi  mi  comandarete ;  dua  nugholi  gli  levaranno  via. 
lo  sarei  venuto  a  parlari;  ma  io  chominciai  stamane  a  metlere 
Vazurro  e  non  si  pub  lasciare,  el  culdo  e  grande,  e  in  un  tratto  la 
colla  si  ghuasta.  lo  credo  che  di  qucst  altra  setiimana  lo  avro 
fornito  questa  pontata.  Credo  che  voi  vorrete  vedere  innanzi  ch'io 
levi  il  ponte.  E  piii  intesi  chome  voi  avate  ordina.to  a  ruberto 
martegli  che  mi  desse  quello  che  bisognava.  lo  m^b  fatto  dare  dna 
fiorini  e  bastonmi  per  ora.  Ellavoro  io  seghuito  quanto  posso  :  quel 
ch.io  non  farb  rimurra  pcr  non  sapere  :  idio  sa  ch'io  non  b  altro 
pensiero  chemmi  gravipiit  che  cjuesto;  e  continovamente  ciercho  quelle 
vie,  chHo  possa  far  cosa  che  io  possa  sodisfarvi  al  manco  inn  una 
buona  parte.  Altro  non  m'ochorre.  lo  mi  racomanclo  alla  magnifi- 
cenza  vostra  :  il  costro  scrvidore, 

Benozzo  di  lcse  dipintore, 
in  firenze. 

Marci  matrem  Clirisli  cum  muUis  sanctis  depinxit  (1). 
Hujus  aliusve  tabulae  pars  inferior  (2)  sanctae  Cathe- 
rinae  sacra  nuptialia  exponit.  Jesus  infans  materque 
ipsa  misereri  Catlierinae  et  quasi  deridere  videntur. 
Digito  sanctae  dextra  parvuli  annulum  aptare  tentat, 
qui  usque  ad  unguem  tantum  pervenit;  infans  vero 
cum  a  matre  teneatur,  propius  incumbere  non  potest ; 
sic  necesse  erit  Catberinam  progredi,  quod  parum 
cupere  videtur,  etoris  habitus  moestum  cunctantemque 
animum  indicat. 

Puella  quam  Benotius  uxorem  duxit  non  usque  ad 
aetatem  Catherinae  expectaverat  ut  nuberet.  Viginti 
annis  minor  natu  erat  ipsi  Benotio  cui  septem  liberos 
peperit,  quos  ut  educaret  pictor  assidue  laborabat, 
Quot  et  quanta  exempla  magnae  pictorum  industriae 
ante  oculos  proposita  habebat!  lotti  ejusque  discipu- 
lorum  opus  adhuc  integrum  manebat ;  in  sacello  Bran- 
cacci  Benotius  alacres  Masolini  Panicalensis  picturas, 
Masacci  vero  severas  praestantesque  admirabatur; 
tunc  Paulus  Uccellarius  Bibliam  novis  coloribus  in 
claustro  sanctae  Mariae  novellae  fingebat ;  tunc  Prati 
Frater  Philippus  Lippi  Herodis  convivium  puellamque 
saltatricem  depingebat,  a  vita  recesscrat  Gentilis  Fa- 
briani,  vigebant  vero  ejus  pictae  tabulae  quas  Bomae 
Benotius  admirari  potuerat,  et  ipse  ingenti  studio 
ardebat  ut  tantos  viros  ingenio  assequeretur. 

Anno  MCCCCLXUI  condicione  divitis  doctoris  Domi- 
nici  Strambi  usus  est  et  sanctum  Geminianum  se  con- 

(1)  Servalur  in  pinacotheca  Londinensi. 

(2)  Servatur  in  museo  Florenlino  dicto  degli  Uffizi. 

iiilil  ubi  quatuor  annos  permansit.  Delectatus  est 
pictor  parva  illa  civitate  altis  turribus  superba,  et  Se- 
nensium  artificum  candore  et  vetustate.  Dominici 
Bartoli  picturas  quae  Senis  valetudinarium  adornant 
cognovisse  et  imitatus  fuisse  videlur.  Non  nulla  vero 
finxit  opera  in  urbe  Certaldo  ubi  loannis  Boccaci  me- 
moria  vigebat.  Verisimile  est  bonum  pictorem,  etsi 
sacris  historiis  praecipue  operam,  dabat,  laetas  Decame- 
ronis  non  sprevisse  fabiilas;  sic  animum  relaxabat 
quem  libri  divi  Augustini  exercuerant ;  nam  sancti 
episcopi  confessiones  quatuor  annos  meditatus  est  dum 
ejus  vitam  in  septemdecim  tabulis  depingebat,  et  simul 
doctorum  aequalium  suorum  elegantes  mores  exponebat. 

Interea  majus  etiam  ad  opus  vocabatur ;  nam  Pisani 
parietem  coemeterii  centumpassus  longum  ad  explican- 
das  ordine  Veteris  Testamenti  historias  commiserunt. 
Nulli  unquam  pictori  tam  vastus  concessus  est  campus. 
Haec  inter  felices  vitae  Benotii  opportunitates  felicissima 
dici  potest.  Illis  ingentibus  picturis  quindecim  annos  ar- 
tem  et  laborem  dedit.  Aliquid  spatii  vacabat  supra  unam 
tabularumquamforte  ipseomnium  pulcherrimam  judica- 
bat ;  ibique  hos  scripsit  versus  quos  dictabat  amicus  qui- 
dam  poeta. 

Quid  spectas  volucres,  pisces  et  monstra  ferarum, 

Et  virides  silvas  aethereasque  domos? 
Et  pueros,  juvenes,  matres,  canosque  parentes, 

Queis  semper  vivum  spirat  in  ore  decus? 
Non  haec  tam  variis  finxit  simulacra  figuris 

Natura  ingenio  foetibus  apta  suo  : 
Est  opus  artificis  :  pinxit  viva  ora  Benoxus  : 

0  superi  vivos  fundite  in  ora  sonos. 

Hoc  tandem  immani  opere  perfecto  Benotius  quie- 
tam  senectutem  inter  liberos  amicosque  videtur  egisse. 
Defunctum  denique  vita  Pisani  juxta  parietem  se- 
pelierunt  ubi  laetus  semper  vivit  ejus  animus  subri- 
detque  benignus  praetereuntibus. 

Operibus  prope  tota  artificum  vita  continetur.  Ad 
perspiciendas  igitur  eorum  cogitationes  opera  in  primis 
spectanda  sunt.  Mox  quatuor  Benotii  praecipua  monu- 
menta  vicissim  considerabimus,  sed  etiam  in  minoribus 
operibus  ejus  significatur  ingenium  quod  alacritatem  an- 
teposuit  severitati.  Namsiveprofanae,  sive  sacrae  histo- 
riae  interpretantur,  quasi  semper  inestaliquid  Benotii  ta- 
bulis quod dulcem risum  suadet  spectanti.  Nihil jucundius 
inveniri  potest  quadam  tabula  quae  ab  eo  depicta  pu- 
tatur  et  Helenae  raptum  ostendit  (1).  Insidentem  hume- 
ris,  cruribus  ex  utraque  parte  capiUs  positis,  de- 
currens  Paris  de  domo  Menelai  Helenam  aufert  fortiter- 
que  brachia  tenet  manibus;  jam  navis  abitum  parat 
frustraque  ruit  infelix  maritus.  Diversa  hilaritas  inest 
duobus  argumentis  vitae  Sancti  Hieronymi  a  Benotio 
Monte  Falcone  depictis.  In  priore  adhuc  juvenis  adest 
Hieronymus  qui  cardinalis  petasum  humi  abjicit  et 
quantum  Romanam  luxuriam  aspernetur  socio  declarat. 
In  altera  jam  senex  calvusque  spinam  e  pede  leonis 
^xtrahit,  exterriti  vero  fugam  accelerant  socii  quorum 
unus  ut  pedibus  sit  celerior  tunicam  manu  sublevat. 
Sancti  Geminiani  vero  pictura  quaedam  est  in  honorem 
Sancti  Sebastiani  qui  hanc  civitatem  ab  ira  caelesti  ser- 


{!)  Nunc  servatiir  ea  tabula  in  pubhca  pinacotheca  Londinensi. 

vavii.  Pater  omnipotens  ex  alto  piluni  jaculatur ;  pila 
jaculantur  et  angeli  quorum  vultus  minime  truces  viden- 
tur.  Frustra  Cliristus  pro  civitate  deprecatur  lateris 
vulnus  patri  indicans,  et  frustra  mater  binas  mammas 
quae  Salvatorem  aluerunt  ostendit  manu  sustinens :  nemo 
lela  retinere  posset  nisi  sanctum  Sebastianum  implora- 
rentGeminianenses.  Vivaapparet  gigantea  effigies  sancti 
quem  pueri,  mulieres  hominesque  genibus  allapsi  preci- 
bus  sollicitant,  dum  angeli  vastum  ejus  pallium  expli- 
cant  in  quo  omnia  tela  franguntur.  Quis  enim,  nisi 
sanctus  ille  qui  sagittis  confixus  periit  homines  adver- 
sus  sagittas  et  tela  protegere  posset? 

Benotius  autem  qui  nullumtuierat  martyrium,  similiter 
utipallio  non  poterat,  sed  e  quadam  epistola  quani.Lau- 
rentio  Medici  scribebat  intelligere  licet  quanta  benevo- 
lentia  miseris  opitularetur.  Juvenis  quidam  quem  adju-^ 
torem  habebat,  cadurca  tria  monachis  subtraxerat;  in 
judiciumvocatus  poenas  dedisset  nisi  LaurentiusaBeno- 
tio  monitus  auctoritatem  interposuisset;  reus  autem  a 
vicario  Certaldi  custodia  liberatus  ipsi  Laurentio  missus 
estaBenotio  epistolam{l)  ferensquabonus  pictor  omnes 

(1)  Haec  epistola  sic  legitur  : 

Magnifico  e  valentissimo  giovane  Lorenzo  di  picro  cWmedici  in 
firenze  suo  singularissimo. 

Al  nome  di  Dio  a  di  4  di  Ivglio  1461 . 
-  Clarissimo  mio  in  Cristo  dopo  infinite  racomandationi  etc.  Essewio 
venuto  quello  scandalo  cle'fatti  di  giovanni  di  mugiello,  sopra  la 
quale  la  vra  Reverentia  si  degno  di  scrivere  al  vichario  di  ciertaldo,  e 
racomandastilo  in  modo  che  per  vostro  rispetto  el  d  lasciato,  e  a  voi 
vuote  si  rapresenti,  et  io  6  sodato  per  lui;  e  vuole  il  vichario  chio 
v'  avisi  che  cosa  era  questa  e  di  che  importanza.  El  vero  e  questo 
chcire  cosa  triste  e  vituperosa  a  chi  ode  la  cosa  semplice  sanza  le 

clemenliac  rationcs  cxpoiiebat  ct  utilcm  objurgationem 
esse  dicebat.  Laurentius  decem  et  novem  tantum  annos 
tunc  natus  erat,  et  septem  annis  ante  Benotius  eum  equo 
insidentcm  pinxerat;  placet  igilur  putare  egregium 
puerum  familiarem  jamjam  fuisse  pictori  cujus  alacritate 
benevolentiaque  laetabatur. 

Alacer  enim  animus  et  bencvoUis  jam  tum  in  praeci- 
puis  Benotii  operibus  splendescet,  etmiraejus  industria 
necnonpiilcbritudinis  studiumgenerosae  indoli  summam 
vim  contulerunt.  Sic  potuit  sua  sorte  vivere  contentus. 

circustanzie  :  imprima  costui  tolse  tre  lenzuola  picholine  da  frati,  e 
grosse  in  modo  non  valevano  tre  lire,  ed  cssendo  entrata  in  chamera 
d'un  frate,  furticamente  pare ;  ed  e  cosa  tristissima  dalValtra  parte, 
essendo  chostui  stalo  con  que'frati  circiia  d'anni  cinque,  aveva  preso 
un  tal  dimestichezza  che  gl.i  pareva  potere  fare  ogni  chosa  :  e  secondo 
ch^egli  d  detto  le  voleva  rendere;  volevale  per  alcun  di  perche 
aspettava  non  so  che  suoi,  e  nogli  parve  aver  modo  piii  alto  a  pro- 
vedere,  dove  un  fratc  ne  fu  incolpato  di  queste  ed  allre  cose,  messolo 
in  prigione ;  e  percheH  frate  confessasse  dissongli  che  giovanni  detto 
diceva  che  quel  frate  Vaveva  aute,  e  dipoi  essendo  lasciato  el  frate, 
e  giovanni  andd  a  ciertaldo  chon  un  altro  gharzone  a  dipignere;  el 
frate  lo  seghuito  e  achussdlo.  io  fui  colla  sua  signoria  e  avisalo  dal 
modo,  e  di  poi  la  vostra  Idtera,  gratia  di  dio  e  vostra,  el  vichario  ci 
d  usato  grande  humanitd,  e  volendo  che  venga  dalla  vostra  magni- 
ficentia,  lui  sard  Vaportatore  di  questa,  prieghovi  gli  facciate  un 
pocho  di  munitione,  chome  saprete  fare,  che  mai  piii  no  gli 
intervengha  simil  cosa,  e  molto  gli  gioverd  e  voi  n'arete  merito 
daddio.  Avisandovi  cKio  n'd  auto  tanta  doglia  che  mai  ebi  la  simile, 
e  ma'  piu  non  mHntervenne  di  lui  simil  chosa;  e  siamo  stnti  in  molti 
e  varii  luoghi,  sempre  fu  lealissimo  forse  che  idio  d  permesso  sia 
stato  questo  iscandolo  a  qualche  buona  fine,  dove  io  ringratio  la  vra 
Heverentia  di  questo  aiutorio  gli  avcte  fatto,  perche  io  reputo  sia 
fatto  in  me.el  proferervi  io  e  cosa  ch'io  possa  mi  pare  superfluo,  perche 
son  vostro  e  della  vra  chasa  prima  che  questa  faccienda  intervenisse. 
Altro  non  v'd  a  dire  per  ora.  Cristo  Jesu  sia  con  voi  in  sempiterno. 

Vostro  Denozzo  di  lese  dipintore, 
in  Sangimignano. 

2 


CAPUT  II 


QUOMODO  BENOTIUS  PAUPERGULI  FRANCISCI  VITAM  INTERPRETA- 
TUS  QUIBUSDAM  SED  NON  OMNIBUS  EJUS  PRAECEPTIS  ASSENTIRI 
YIDEATUR. 

Multiim  vitiatae  sunt  picturae  Monte  Falcone  in 
choro  templi  sancto  Francisco  dicati.  Pauperes  erant 
Fratres  minores  et  necesse  erat  Benotium  viiibus  uti 
coloribus.  Inde  factum  est  ut  vetustate  picturae  cor- 
ruptae  fuissent;  ab  imperitis  vero  refectae  sunt  artifi- 
cibus.  Non  auro  usus  erat  Benotius  dum  sanctorum 
nimbos  fingeret,  at  rades  refectores  atramentum  turpe 
videntur  effudisse,  et  tenera  lineamenta  barbaris  mani- 
bus  corruperunt.  Unde  arduum  est  Benotii  ingenium 
convenienter  in  liis  picturis  aestimare.  Hoc  primum 
ejus  opus  fuit  et  verisimiliter  multo  inferius  futuris 
aliis.  Adliuc  inaudax  pictor  erat;  lotti  vestigia  seque- 
batur,  et  eadem  argumenta  pinxit  quae  ille  in  sancti 
Bonaventurae  legenda  elegerat.  Pauca  vero  quae  addidit 
Benotius  multum  propriae  mentis  declarant. 

In  tabula  prima  Giiristum  videmus  qui  in  habitu 
viatoris,  petasum  post  tergum  habens,  Francisci  matri 
praenuntiat  eam  in  stabulo  parituram  esse.  Talem 
nuncium  param  grate  audit  mulier.  Mox  primos  dolores 

parlus  inopinaiUcr  pcrcipit.  Alia  adest  miilier  quae 
gravidae  benigna  assidet.  Ornatio  domus  supra  slabu- 
lum,  etsi  elegantis  cujusdam  fenestrae  arcus  adbuc 
acutus  est,  novam  Florentinorum  arcbitectorum  artem 
indicat.  In  dexlra  parte  tabulae  bominem  videmus 
<^  valde  simp]icem(r)  »,  ut  refert  Bonaventura,  pallium 
in  via  sub  Francisci  pedibus  sternentem.  Stupet  adoles- 
cens  nec  tanto  lionore  se  dignum  aestimat. 

In  tabula  secunda  Franciscus  equo  insidens  sanctum 
Martinum  imitatus  pallium  dat  egeno  militi.  Mox  ei 
somnianti  Cbristus  palatium  ostendit  scutis  et  vexillis 
cruce  signatis  ornatum.  Cujus  quidem  aedis  fenestrae  , 
pinnaeque  ad  similitudinem  sunt  publici  palatii  Fioren- 
tinorum. 

Tabulae  tertiae  baec  est  inscriptio  :  «  Qualiter  Beatus 
Franciscus  coram  episcopo  Asisii  renuit  patri  beredi- 
tatem  paternam  et  omnia  vestimenta  et  femoralia  patri 
rejecit.  »  Cernitur  adolescens  qui  omnibus  corporis 
velamentis  spoliatus  prope  impudicus  esset,  nisi  eum 
episcopus  amictu  infra  umbilicum  operiret.  Indignatus 
adest  pater  fibique  cingulum  tenet  verberanti  similis; 
obstat  vero  episcopus,  et  amicus  quidam  iratum  patrem 
manulea  retinet. 

In  tabula  quarta  Cbristo  qui  corruptum  mundum 
iterum  delendum  judicaverat,  mater  Beatum  Franciscum 
Beatumque  Dominicum  novos  salvatores  indicat  ipso 
tempore  quo  occurrunt  illi  etalter  alterum  complectitur. 
Post  Franciscum  incedit  adolescens  Frater  Minor  qui, 


(1)  S.  Bonaventurae,  Legenda  S.  Francisci,  caput  i. 

ne  maiius  rigescant,  utramquc  tunicae  manuleam  con- 
junxit;  oculos  vero  tendit  ad  monaclium  qui  Beatum 
Dominicum  sequitur.  Fratribus  enim  Praedicatoribus 
lautum  est  pallium.  Franciscus  vero  jam  modicissimo 
vestimento  induitur  quod  Cliristi  imitatorem  decet.  Nam 
die  quodam  audito  Evangelio  «  solvit  (i)  proinde  cal- 
ceamenta  de  pedibus,  deponit  baculum,  peram  rejecit, 
et  pecuniamexecratur,  unaque  contentustunicula,  rejecta 
corrigia,  pro  cinguto  funem  sumit  ». 

In  tabula  quinta  somnians  papa  Franciscum  videt  qui 
nutantem  Ecclesiam  sustentat.  Custodes  duo  prope 
pontilicis  lectum  sedent  quorum  unus  somno  premitur. 
In  parte  dextra  tabulae  Franciscus  papae  Honorio 
regulam  ordinis  confirmandam  offert.  At  cardinalis 
cujusdam  os  torquetur  et  inferius  labium  producitur. 
Nam  meminit  Benotius  S.  Bonaventuram  de  alio  quidem 
pontifice,  Innocentio  111,  referentem  :  «  Distulit  (2) 
perficere  quod  Cliristi  postulabat  pauperculus,  pro  eo 
quod  aliquibus  de  cardinalibus  novum  aliquid  et  supra 
vires  humanas  arduum  videretur.  » 

In  tabula  sexta  expelluntur  daemones  qui  Aretium 
perturbabant.  Munitam  civitatem  videmus  cujus  altis 
moenibus  pinnae  adjectae  sunt.  Hortus  est  extra  muros 
ubi  Franciscus  genu  nixus  Deum  precatur,  dum  Frater 
Silvester  stans  rectus  voce  manuque  jubet  daemones  a 
civitate  recedere.  Benotius  S.  Bonaventuram  secutus 
«  columbinam  (3)  simplicitatem  »  Fratri  Silvestro  tri- 

(1)  Legenda  S.  Francisci,  caput  m. 

(2)  Legenda  S.  Francisci,  capiit  iii. 

(3)  Legcnda  S.  Franrisci,  ca[)ut  vi. 

buit,  daemonibus  vero  qui  fugiunt  praedatorum  alituum 
uncos  pedes  et  alas  vespertilionum. 

Tabulae  septimae  amabiliores  aves  sunt  quos  Fran- 
ciscus  affatur.  «  Cum  (1)  igitur  appropinquaret  Beva- 
nium,  ad  quemdam  locum  devenit,  in  quo  diversi  generis 
avium  maxima  multitudo  convenerat.  Quas  cum  sanctus 
Dei  vidisset,  alacriter  cucurrit  ad  locum  et  eas  velut 
rationis  participes  salutavit.  Omnibus  vero  expectan- 
tibus  et  convertentibus  se  ad  eum  itaut  quae  in  arbustis 
erant,  inclinatis  capitibus  cum  appropinquaret  ad  eas 
insolito  modo  in  ipsum  intenderent,  usque  ad  eas 
accessit,  et  omnes  ut  verbum  Domini  audirent  sollicite 
admonuit  dicens  :  Fratres  mei  volucres,  multum  debetis 
laudare  Creatorem  vestrum,  qui  plumis  vos  induit  et 
pennas  tribuit  ad  volandum,  puritatem  concessit  aeris 
et  sine  vestra  sollicitudine  vos  gubernat.  Cum  autem 
eis  baec  et  bis  similia  loqueretur,  aviculae  modo  mira- 
bili  gestientes  coeperunt  extendere  colla,  protendere 
alas,  aperire  rostra  et  in  illum  attente  respicere...  » 
Tali  argumento  quod  lottus  jam  depinxerat  magnam 
venustatem  praebuit  Benotius.  Inter  aves  quae  ad 
Franciscum  praedicantem  colla  tendunt,  cycnum,  cor- 
vum,  upupam,  columbam,  merulam,  minoresque  alias 
discernimus.  Tempus  elegit  Benotius  quo  Franciscus 
caelum  ostendit  avibus  dicens  :  «  purilatem  concessit 
aeris  ».  Interea  monachus  qui  sanctum  sequitur  valde 
sollicitus  videtur  et  dubitat  num  Franciscus  sana  sit 
mente  dum  aves  alloquitur. 


(1)  Lerjenda  S.  Francisci,  caput  xii. 

In  dextra  parte  tabulae  Franciscus  Montem  Falconem 
benedicit.  Parvae  civitatis  aedes  agnoscimus  et  montes 
qui  inter  Spellum  et  Asinium  porriguntur. 

Franciscum  in  octava  tabula  coenantem  Celani  in 
domo  militis  videmus ;  cum  vero  ad  mensam  accedunt 
gravem  nuntium  sanctus  vir  affert  infelici  :  «  Ecce  (1) 
frater  hospes,  tuis  victus  precibus  ut  manducarem 
domum  tuam  intravi.  Meis  nunc  cito  monitis  acquiesce  : 
quoniam  non  hic  sed  alibi  manducabis  ».  Miserandus 
miles  genu  nixus  et  corde  obtritus  statim  Francisci 
socio  confitetur.  Deinde  tristissimam  rem  videmus  non 
a  Bonaventura  sed  ab  ipso  Benotio  excogitatam.  Sedet 
moribundus  jam  demissis  brachiis.  Adhuc  aperti  oculi 
dulcis  desiderium  vitae  declarant;  eum  plorans  uxor 
sustinet,  dum  sollicitus  filiolus  ad  patris  collum  parvu- 
las  tendit  manus.  Post  hos  duae  adsunt  mulieres  quae 
magna  commiseratione  moventur. 

Miraculum  in  tabula  nona  cernitur,  nam  apud  Cas- 
trum  Grecii  cum  in  memoriam  nativitatis  Christi  missa 
celebraretur,  aliquis  eorum  qui  aderant  vidit  «  pueru- 
lum  (2)  quemdam  valde  formosum  in  illo  praesepio 
dormientem  :  quem  beatus  Franciscus  ambobus  com- 
plexans  brachiis  excitare  videbatur  a  somno  ».  Beno- 
tius  sanctum  virum  finxit  qui  puerum  in  gremio  tenet  et 
osculatur :  alius  puer  vero  quasi  exterritus  miraculo  ad 
matrem  fugit  alienis  cogitationibus  distractam. 

Tabulae  decimae  haec  est  inscriptio  :  «  Quando 
Soldanus  misit  unam  puellam  ad  tentandum  Franciscum 

(1)  Legenda  S.  Francisci,  caput  xi. 

(2)  Legenda  S.  Francisci,  caput  x. 

et  ille  penetravit  ignem  et  omnes  stupuenint.  »  Talem 
casum  non  refert  S.  Bonaventura,  sed  quilibetsit  auctor 
a  quo  informatus  est  Benotius,  arridendi  opportuni- 
tatem  non  neglexit.  Puellam  ne  intuetur  quidem  «  cas- 
titatis  amator  »,  demittit  oculos  et  crucem  liabens  in 
manu  flammas  pedibus  nudis  ingreditur.  Attonita 
consistit  puella ;  obtupescit  ore  aperto  Soldanus  qui 
talia  nunquam  observavit. 

In  tabula  undecima  Franciscus  stigmata  recipit.  Quod 
argumentum  minime  Benotium  juvabat.  Attamen  hic 
etiam  apparet  aliquid  ejus  ingenii,  nam  cum  spatium 
longis  radiis  rectis  deesset,  fenestra  quadam  inter- 
posita,  fractos  et  quasi  repercussos  simulavit  Benotius. 

Ultima  tabula  quae  Francisci  exsequias  describit 
inferior  est  forte  lotti  picturae  in  templo  Sanctae  Crucis 
Fiorentiae.  Non  eamdem  vim  liabet  simplicitatis.  Adstan- 
tium  numerus  est  major,  sed  fides  minor.  Omnes  in 
lotti  tabula  moesti  sunt  et  severi:  Benotius  vero  diver- 
sos  finxit  animorum  affectus.  Dum  monachi  seniores 
sancti  viri  pedes  manusque  pie  osculantur,  clerici 
juniores,  aequissimo,  utfieri  solet,  animo  preces  in  mor- 
tuum  recitant.  lottus  quidem  incredulum  doctorem  non 
neglexerat.  Nam  praesentes  cum  moreretur  Franciscus 
postquam  enumeravit,  S.  Bonaventura  sic  scribit  : 
«  Unus(l)...  ex  eis  miles  quidem  litteratus  et  prudens 
Hieronymus  nomine  vir,  utique  famosus  et  celeber  cum 
de  hujusmodi  sacris  signis  dubitasset,  essetque  incredulus 
quasi  Thomas,  ferventius  et  audacius  coram  fratribus,  et 


(1)  Lcgenda  S.  Franchci,  caput  xv. 


aliis  civibus  movebatclavos,  sancLique  manus  etpedes,  et 
latus  manibus  propriis  contrectabat  ut  dum  vulnerum 
Christiveraciaillasignapalpandocontingeretdesuietom- 
niiim  cordibus  omne  dubietatis  vulnus  amputaret  ».  llle 
doctorinBenotiitabulaprimasagitpartes:suspensamanu 
Francisciplagam  aperit,  et  eam  penitus  digitis  explorat. 

Ipse  Benotius,  etsi  omnibus  Francisci  miraculis  non 
integram  fidem  tribuebat,  nihii  certe  bonis  monachis 
confitebatur  quod  eorum  pietatem  perturbare  potuisset. 
Attamen  naturalem  verum  ordinem  prodigiis  ante- 
ponebat.  Francisci  vero  praeceptorum  aliis  subscribere, 
aliis  contradicere  videtur.  Mollem  et  benignum  Francisci 
animum  Benolio  carum  fuisse  haud  dubium  est.  Sancti 
viri  virtutem  pietatemque  certe  laudabat  pictor  et  assen- 
tiebatur  singulari  illi  amori  erga  omnes  Dei  creaturas, 
libenterque  Franciscum  depinxit  cum  avibus  collo- 
quentem.  Sed  neque  famiiiam  deserenti  neque  corpus 
crucifigenti  assentiri  poterat.  Franciscus  ipsum  patrem 
ejurat.  Nam  cum  hereditatem  coram  episcopo  repudiat 
et  ipsa  vestimenta  restituit,  sic  patrem  alioquitur  : 
«  Usque  (1)  nunc  vocavi  te  patrem  in  terris  :  amodo 
autem  secure  dicere  possum  :  Pater  noster  qui  es  in 
caelis...  »  Nulla  deinde  cura  parentum  fuit  Francisco. 
Patris  et  matris,  fratrum  et  sororum  oblitus  est. 
Benotius  contra  qui  naturales  affectus  non  neglegebat,  in 
domo  infelicis  militis  Celanensis  caritatem  patris,  uxoris 
et  filioli  depinxit.  Cetera  vero  opera  pictorem  ad  corpo- 
ris  crucifixionem  minimepropensum  fiiisse  demonstrant. 


(1)  Legcnda  S.  FranrUci,  caput  n. 


CAPUT  III 

QUOMODO  BENOTIUS  MAGORUM  TRANSVECTIONEM  DEPINGENS 
SPLENDOREM  OPULENTORUM  FLORENTINORUM  EXPRESSERIT 


In  domus  mediceae  sacello  longe  aberat  Benotius  a 
Beali  Francisci  sanctissima  paupertate.  Consecratum 
opulentiae  sacrarium  dici  potest  hoc  palatium  quod 
nuper  Michelotius  immanibus  saxis  aedificaverat.  Vas- 
tissimae  aedes  erant,  exiguum  tamen  sacellum,  quod 
non  publicae,  sed  privatae  pietatis  penatibus  sacratum 
diceres.  Ad  hoc  vero  decorandum  nihil  pretio  pepercerunt 
divites  illi  negotiatores  Florentini  qui  jam  rem  publicam 
gubernabant.  Hic  picturis  (1)  aurum  non  defuit.  Optimi 

{\)  Quod  testatur  haec  epistola  quam  Benotius  Petro  Medici 
scribebat  :  Magnifico  huomo  Piero  di  Cosimo  dd  medici  a  chareggi, 

A  di  25  di  settembre  1459, 

Rmo  mio  egli  e  chapitato  a  me  uno  credo  che  sia  fameglio  dipier- 
francescho  vro,  e  d  1500  pezzi  d^oro  fine,  ed  e  genovese,  lavorato  a 
genova,  ed  e  magior  ch'  el  nostro  pocho  mancho  che  la  metd  :  e  chie- 
dene  sedici  grossi  di  centinaio.  Credo  che  lo  dard  per  4  lire  ;  egli  e  un 
gran  merchato.  lo  vi  mundo  un  centinaio  e  la  misura  del  nostro.  V  6 
fatto  ragione  che  voi  vi  risparmiate  el  quarto,  e  piii  :  se  voi  il  volete 
avisatemi  :  e  piii  dice  fornirvene  di  quanto  voi  ne  volessi.  Voro  e 
buono  per  mettere  a  mordente;  io  non  chiederei  altro.  lo  ebbi  dieci 
fiorini,  prieghovi  mene  facciate  servire  di  dieci  altri.  E  piii  cbbi  dagV 
ingesuatl  dua  once  d'azurro,  di  qiiel  di  tre  fiorini  larghi  Voncia.  lo 

fuerunt  colores  quorum  claritatem  quadringenti  quadra- 
ginta  anni  non  minuerunt.  Hoc  sacellura  ubi  Cosimus  et 
Petrus  Laurentiusque  cogitabundi  steterunt  prope  in- 
tactum  maneret,  nisi  architecti  posteriores  qui  palatium 
amplificaverunt  angulum  quemdam  parietum  ineptissime 
amovissent.  Quae  lux  prius  esset  nescimus,  nunc  autem 
pessima  est.  Niliilominus  cum  solis  medio  die  ardentes 
radii  sacellum  pervadunt,  oculi  viatoris  blandam  volup- 
tatem  possunt  capessere. 

Hic  regnat  laetitia.  Juxta  fenestram  ex  utraque  parte 
altaris  ubi  Maria  cum  infanti  Jesu  sedebat,  teneri  angeii 
pulcherrimis  vestibus  induti  et  alas  moventes  pavonum 
plumis  gemmatas  canticum  gloria  in  excelsis  Deo  in 
eorum  nimbis  inscriptum  magna  voce  fundunt.  Ad  tan- 
tas  ferias  angeliin  amoenos  villae  mediceae  apud  Careg- 
gium  hortos  caelo  descenderunt.  In  tribus  praecipuis 
parietibus  transvectio  Magorum  evolvitur.  Equites 
dona  divino  puero  ferentes  progrediuntur  per  Fioren- 
tinos  colles  quorum  ilices  et  cupressos,  rupes  et 
castella  agnoscimus,  et,  ut  a  taedio  longae  viae  ani- 
mum  abducant,  aves,  lepores  damasque  venantur. 

loannes  Paleologus  Imperator  Florentiam  quo  ad  uni- 
versae  Ecclesiae  concilium  venerat  anno  MCCCCXXXIX 
solemniter  intraverat  :  Benotius  tum  annos  undeviginti 

volevo  venir  domenica  pas!<ata  da  voi;  el  tempo  mi  mise  paura.  lo 
altendo  aW  altra  facia;  di  quesf  altra  seltimana  sard  fornita  in 
frcscho.  E  mi  pare  iOOO  anni  chella  magnificienlia  vra  sia  qua, 
perche  voi  veggia^c  se'  llavoro  ri  contenta.  Cristo  vi  conservi  nella  sua 
grazia.  Vr.  Benozzo  dipiiUoj^e 

in  fircnze 

(Sci  vatur  liaer  epi-tola  in  archivo  iqorenlino). 

natus  eiim  ct  praeclarum  comitatiim  videre  potiiit.  Aiino 
vero  MCGCGLIX,  cum  hujus  sacelli  parietes  depingere 
jam  inceperat,  papa  Pius  II  Florentiam  venit.  Magnae 
fuerunt  feriae  cum  armorum  lusu  et  certamine  ferarum. 
Miscebantur  decem  leones,  tres  lupi,  quatuor  tauri,  duo 
uri,  una  vacca,  unus  aper,  unus  vitulus  et  una  camelo- 
pardalis.  Textilibus  ornatum  fuerat  forum  vetus  ubi 
sexaginta  Fiorentini  juvenes  clioros  ducebant.  Quae 
omnia  Benotius  etalias  ferias  viderat.  Divites  venatores 
qui  multis  praesentibus  amicis  cervos  agebant  aut  cum 
.  falconibus  aucupabantur  pictor  equitans  saepe  secutus 
erat.  Ea  ante  oculos  erant  dum  Magos  Betbleem  longo 
agmine  petentes  depingebat. 

Qui  primus  incedit  magorum  venerabilis  candida  et 
promissa  barba  senex  est,  et  ut  praelatum  decet,  mulo 
vebitur.  Benotius  ad  simiUtudinem  eum  finxerat  Cons- 
tantinopolis  Patriarchae  qui,  cum  Fiorentiam  ad  con- 
cilium  venisset  ibi  mortuus  est  et  in  S.  Mariae  Novellae 
templo  sepultus  fuit.  Eum  duo  pagii  antecedunt  quorum 
alter  ensem  fert,  alter  vas  unguentarium.  Auro  distincta 
est  vestis,  vultusque  femineus.  Nobilis  quidam  juvenis 
pardum  catena  tenet  in  tergo  sedentem  equi  calcitrare 
minantis  :  alium  pardum  custodit  famulus  in  equum 
ascendens ;  in  abscedentibus  tabulae  partibus  deinde  alius 
pardus  capreolum  insequitur,  alius  taurum  qui  cornibus 
minitans  convertitur.  Interea  simius  in  equi  tergo  quietus 
sedet.  In  via  quadam  ad  similitudinem  viae  Bononiensis 
descripta  procedit  caterva  hominum  habitu  florentino 
quorum  miranda  est  pileorum  petasorumque  varietas  : 
muli  et  cameli  sarcinas  ferunt;  camelis  Aethiopes  duo 

vebuniur.  Inter  equites  quos  mox  oculis  submovebit 
interpositus  collis  garrulae  mulieres  discernuntur ;  lepo- 
rem  magnitudine  sibi  parem  canis  insequitur,  dum  falco 
clamitantem  anatem,  rapidis  alis  urget.  In  parte  sinistra 
tabulae  alius  falco  ardeam,  regalem  volucrem,  caeli  per 
edita  aggreditur.  At  angulus  illeparietis  stuUissime  ever- 
sus  est,  et  ardeae  nunc  nihil  aliud  nisi  productos  pedes 
cernere  licet.  Patriarcham  sagittarii  sequuntur.  In 
proximo  vero  tres  adsunt  puellae  bellatrices  vestitu 
equitum  militari  indutae.  Humi  pica  in  angulo  subsultat. 

Secundus  magusloannes  Paleologus  equo  albo  sedens, 
splendidus  incedit,  longa  veste  viridi  et  aureis  floribus 
distincta  circumdatus  ;  ejus  pileus  amplis  pennis  orna- 
tus  corona  cingitur.  Adustioris  vero  coloris  vultus  est. 
Curisingentibus  imperatorem  dubiaimperii  Ecclesiaeque 
fata  agitant  et  premunt.  Juxta  eum  pagii  lanceas  pugio- 
nesque  in  manu  tenent;  mitiores  vero  videntur  quam 
qui  armis  uti  possint.  Tres  sequuntur  equites  qui  venus- 
tae  in  pagiorum  habitu  puellae  sunt ;  coronis  similes 
habent  petasos  altis  pennis  adornatos.  Amoenis  diluto 
colore  vestibus  superbiunt.  Prima  earum  quae  pulcher- 
rima  es  cogitabunda  incedit;  reliquae  duae  post  eam 
hilare  inter  se  colloquuntur.  Rivus  estparum  distans  qui 
ad  similitudinemfingitur  rivi  quivulgo  TerzoIIina  dicitur. 

Tertius  magus  Laurentius  Medices  equo  albo  pariter 
vehitur.  Puer  erat  duodecim  annos  natus;  pictor  vero 
ut  principis  majestatem  ei  praeberet  paulo  robustiorem 
fmxit.  Flava  auroque  distincta  adolescentulo  vestis  est; 
rubrae  vero  pallii  manuleae,  rubraque  femoralia;  gra- 
ciles  surae  sunt;  calcaria  pedibus  majora.  Gemmis 

fulget  zona,  fulget  ct  pileus  caeruleus  qui  aurea  coroua 
cingitur.  Splendentet  equi  ornamenta  quae  gentis  Medi- 
ceae  stemma  referunt.  Puerum  regem  pagii  comitantur 
lanceis  pugionibusque  armati :  hic  ensem  fert,  ille  vas 
unguentarium.  Post  eum  inceditavus  Cosimus  Florenti- 
norum  apud  multitudinem  maxima  gratia  acceptus  prin- 
ceps.  llle  solerti  quadam  verecundia  vulgarem  pileum 
servavit,  sed  ejus  equum  pedester  antecedens  famulus 
nudo  capite  pileum  reverenter  sinistra  manu  tenet  et 
dextra  pugionem.  Cosimus  habitu  gravis  quomodo  rem 
familiarem  amplasque  divitias  gerat  et  Florentiae  civi- 
tatis  consulat  fortunis  meditatur.  Juxta  eum  a  sinistra 
fdius  est  Petrus  cujus  caput  tantum  cernitur,  a  dextra 
vero  frater  sacerdos  mulo  vehitur  et  sacram  orationem 
componit,  dum  propre  mulum  Aethiops  sacerdotis 
famulus  arcum  tenet.  Insequitur  turba  eorum  qui  tunc 
villam  apud  Careggium  celebrabant,  ubi  Platonica  Aca- 
demia  instaurabatur.  Opulentis  mercatoribus  Graeci 
Italicique  docti  miscentur.  Pileo  cuidam  sic  legitur 
inscriptum  :  opus  Benotii\  modestus  est  et  mitis  pictoris 
vultus  rasus ;  attamen  angulus  menti  et  contracta  super- 
cilia  animum  magna  molientem  propositique  virum 
tenacem  significant.  Ex  abrupto  monte  descendunt 
equites  inter  quos  pulchrae  in  habitu  virili  notandae 
sunt  puellae.  Pica  in  alto  et  alba  columba  a  falconibus 
urgentur.  Medio  clivo  eques  lancearius  et  vertagi  acer- 
rimi  vehementissime  cervam  exagitant.  In  rupis  anfractu 
timide  latet  lepus  quem  canis  frustra  quaerit.  Vinci- 
gliatae  similis  in  excelso  coUe  castelli  turres  exsurgunt. 
Hic  omnia  divitias  et  magnificentiam  indicant.  Atta- 

men  bonus  pictor  in  lioc  sacello  pauper  ipse  pauperum 
non  oblitus  est.  Nam  ex  sedibus  ubi  Deum  orabant  prin- 
cipes  Mcdices,^parietum  angustas  versuras  ex  adverso 
intiieri  poterant  ubi  pastores  et  bubulcus  asinariusque 
finguntur.  In  versura  sinistri  parietis  longaeviis  pastor 
ovium  adest.  baculo  innixus,  nudis  pedibus  complicitis; 
cujus  caput  terram  intuentis  cucullus  tegit.  Adest  vigi- 
lax  canis  ovium  custos.  Secum  in  animo  reputat  senex 
oviiim  lanam  Florentinorum  causam  esse  opulentiae.  Si 
oves  pastoresve  defuissent  nunquam  palatium  principes 
Medices  aedificare  potuissent.  Ipse  vero  pastor  semper 
egenus  erit;  sed  contra  sortem  iniquam  non  repugna.t; 
aegris  oculis  locupletum  civium  catervam  non  insequi- 
tur;  terram  vero  intuetur.  Mites  pariter  sunt  bubulci 
cogitationes.  Somniat  somniantem  spectans  vaccam.  In 
versura  dextn  parietis  juvenis  pastor  magis  impatiens 
sortis  suae  videtur.  Amantis  puellae  divitiarumque  desi- 
derio  afflictum  canis  interrogat  cur  tam  diu  inimobilis 
maneat.  Infra  eum  asinarius  est  asino  suo  vix  solertior. 
Sed  uterque  pari  utitur  patientia. 

Plerique  in  illis  picturis  vitam  libenter  agere  videntur, 
nec  ipsis  pastoribus  in  animo  est  Fratrum  minorum 
tunicam  induere.  Quem  vero  hic  beatissimum  videmus? 
Imperator  profecto  non  est;  sollicitus  contra  videtur. 
Laurentius  puer  corona  pulchracpie  gaudet  veste,  sed 
mox  nimii  taedio  honores  erunt.  Felices  in  primis  sunt 
pagii  lepidi  et  puellae  formosae.  Doctorum  vero  et  arti- 
ficum  visus  studium  iugens  indicant  pulchritudinis  quae 
pura  voluptate  valentes  mulcet  animos. 


CAPUT  IV 


QUOMODO  BENOTIUS  S.  AUGUSTINl  VIGES  PIETATEMQUE  INTER- 
PRETATUS  DOGTORUM  SUI  TEMPORIS  ELEGANTIAM  DEMONS- 
TRAVERIT. 

In  parva  Geminianensium  civitate  Bqnotius  post 
splendidas  Fiorentiae  magnificentias  et  strepitus  iterum 
monachorum  quietem  contemplari  potuit.  Divitius  ta- 
men  Monte  Falcone  oppidum  illud  erat  quod  diu  libera 
turribusque  superbacivitasmanserat,  nunc  autem  populi 
Florentini  amicum,  non  servum,  se  profitebatur.  Hic 
etiam  artes  honestae  florebant.  Dominicus  Strambi 
haud  quidem  Marci  Tuliii  vel  Petrarcae  famam  sibi 
assumebat,  sed  illustris  Parisiensis  Universitatis  alum- 
nus  celeberrimos  diu  audiverat  rhetores  et  nunc  in 
patria  insignis  orator  habebatur  ut  ex  his  videre  licet 
quae  in  templi  choro  a  Benotio  depicto  sic  leguntur  : 

Eloquii  sacri  doctor  Parisinus  et  ingens 

Gemignaniaci  fama  decusque  soH 
Hoc  proprio  sumptu  Dominicus  ille  sacellum 

Insignem  jussit  pingere  Benotium.  mcccclxv. 

Templum  illud  Fratrum  erat  ex  ordine  S.  Augustini 
cujus  vitam  pictor  narrandam  suscepit.  Novum  erat 
argumentum  et,  ut  quidem  arbritramur,  a  pictoribus 

adhuc  inteiitatum.  Guin  Augustinus  bonie  dicendi  et 
recte  sentiendi  praecepta  docuisset,  facultas  sic  praebe- 
batur  Benotio  doctorum  aetatis  suae  concinnam  gratiam 
excultumque  decorem  depingendi,  et  dum  volumina 
evolvebat  in  quibus  Hipponensis  episcopus  intimos 
animi  sensus  etfundit  vitaeque  deflet  errores,  de  litte- 
ratis  viris  cogitabat  quibuscum  conversatus  fuerat  in 
aedibus  Mediceis. 

Tabulae  primae  haec  est  inscriptio  :  «  Quemadmodum 
Beatus  Augustinus  pueriii  aetate  a  patre  Patritio  et 
matre  Monica  magistro  grammatice  traditus  ultra  mo- 
dum  brevi  profecit  tempore.  »  Patrem  matremque  Au- 
gustini  videmus  qui  eum  magistro  committunt;  Monica 
digitum  in  filii  capite  imponit  indicans  quam  sit  ei  carus ; 
magister,  inelegans  homo,  solliciti  pueri  mentum  manu 
mulcet.  At  Benotius  Confessiones  sedulo  legerat  et  recor- 
dabatur  Augustinum  parum  diu  tam  leniter  tractatum 
fuisse.  Narrat  enim  sanctus  quam  primam  habuerit 
causam  Deum  implorandi  :  «  Et(l)  rogabam  te  parvus, 
ne  in  schola  vapularem.  »  Etenim  in  dextra  parte  tabulae 
magister  iterum  cernitur  qui,  ut  plagosus  ille  Flacci 
magister  Orbilius,  puerum  humeris  majoris  discipuli 
nudum  impositum  et  ejulantem  crebris  verberibus  affi- 
cit.  Juxta  magistrum  puer  alius  prima  litterarum 
elementa  studiose  discit.  At  Augustinus  non  tam  celeri- 
ter  melior  factus  est :  «  Et  (2)  peccabamus  tamen,  inquit, 
minus  scribendo  aut  legendo,  aut  cogitando  de  litteris 
quam  exigebatur  a  nobis.  Non  enim  deerat,  Domine,  me- 

(1)  ConfessioneSf  Hber  i,  caput  ix. 

(2)  Confessiones,  liber  I,  caput  xin. 

moria  vel  ingenium  quae  nos  habere  voluisti  pro  illa 
aetate  satis,  sed  deleetabat  ludere.  »  Attamen  mox  eum 
videmus  paucis  annis  majorem  et  jam  litterarum  stu- 
diosissimum.  Tam  pulchrq^  sunt  quae  in  codice  suo 
scribit  ut  quidam  ex  discipulis  supra  illius  humerum 
spectans  ea  tentet  cernere.  Jam  Virgilium  legebat  Au- 
gustinus  et  solebat  «  plorare  (1)  Didonem  mortuam  quia 
se  occidit  ob  amorem  ».  Illi  discipuli  dum  non  flagellan- 
tur  satis  studiosi  felicesque  videntur.  Schola  in  amoena 
porticu  sita  est  pulchrae  civitatis  etruscae. 

Tabulae  secundae  haec  supersunt  inscriptionis  : 
«  Augustinus  cum  decimum  et  nonum  ageret  annum 
Cartaginiensi   universitate   magno   honore  admissus 

fuit  »  At  ne  pars  illa  quidem  quae  sinistra  est  ta- 

bulae  integra  manet.  Vix  Augustinum  videmus  genu 
nixum  et  jusjurandum  praestantem  dum  manum  ponit 
in  libro  quem  senex  quidam  doctor  apertum  tenet. 
Adsunt  ahi  scholastici ;  tantum  est  aedium  lacuna- 
rium. 

Tertia  et  quarta  tabulae  fere  omnino  temporis  injuria 
etrefectionibus  destructae  sunt.  Monica  fingebatur  Deum 
orans  ut  absentem  filium  tueretur;  Augustinus  Italiam 
petens  mare  transmittebat.  Benotius  familiares  atfectus 
depingendi  peritus  moestitiam  certe  et  amorem  in  de- 
sertae  matris  vultu  expresserat.  Haec  quidem  scribebat 
Augustinus  :  «  Amabat  (2)  enim  secum  praesentiam 
meam  more  matrum  sed  multis  multo  amplius   » 

In  tabula  quinta  Augustinus  ad    Italiam   accedit : 

(1)  Confessiones,  hber  1,  capul  xiii. 

(2)  Confessiones,  hber  V,  caput  vm. 

conspicuus  civis  eum  comiter  excipit.  Jam  Augustinus 
doctoris  toga  pileoque  induitur;  attamen  famulorum 
alter  ensem  fert,  alter  clipeum. 

Tabulae  sextae  haec  est  irjscriptio        «  Precipuorum 

virorum  frequentia  ac  scholasticorum  concessu  greca 
in  schola  publice  retoricham  ac  philosophiam  legebat.  » 
Intenti  et,  ut  ita  dicam,  arrectis  auribus  dicentem  ma- 
gistrum  discipuli  audiunt,  qui,  si  Augustini  ipsius  verbis 
credamus,  non  Carthaginienses  sunt.  Nempe  scribebat 
Augustinus  :  «  Apud  (1)  Carthaginem  foeda  est  et  intem- 
perans  licentia  scholasticorum.  Irrumpunt  impudenter 
et  prope  furiosa  fronte  perturbant  ordinem.  »  Romam. 
venerat  quia  audiverat  «  quietius  ibi  studere  adoles- 
centes,  et  ordinatiore  disciplinae  coercitione  sedari.  » 
At  scholastici  quos  finxit  Benotius  non  quarto  seculo, 
Augustini  tempore,  sed  quinto  decimo,  Marsilii  Ficini 
Politianive  sodales  videntur  vixisse.  Elegantes  aedes 
sunt  in  quibus  juvenis  magister  Platonem  eleganter 
interpretatur  et  discipulos  quid  sit  verum,  quid  rectum 
soUicito  animo  quaerentes  pronuntiationis  et  verborum 
suavitate  allectos  tenet,  dum  oculi  pulchris  lineamentis 
delectantur.  Adest  et  urbanus  catulus,  quietus  sedens, 
nemini  molestus. 

Tabulae  septimae  haec  est  inscriptio  :  «  Quemadmo- 
dum  Augustinus  a  Simacho  Romanorum  prefecto  Medio- 
lanum  missus  rectoricam  ac  philosophiam  lecturus 
summo  cum  apparatu  et  gloria  Roma  urbe  recessit.  » 
Equo  vehitur  juvenis  insignisque  doctor  quem  numerosi 


(1)  Confessioncs. 

eqiiltes  peditesque  comitantur.  Roma  adlmc  parum 
distat.  Cernitur  columna  Antoniana  quae  tum  statua 
carebat,  cernuntur  et  Agrippae  Pantheon  templumque 
Arae  Gaeli,  et  domus  Capitolii,  sicut  erant  illo  tempore, 
vetusque  basilica  S.  Petri,  Adrianique  moles  quaetum 
turrita  erat,  et  Cestii  pyramis  templumque  S.  loannis 
Laterani.  At  equitans  Augustinus  non  convertit  oculos ; 
recta  via  progreditur  nec  rerum  praesentium  aliquid 
spectat,  in  pliilosophicis  cogitationibus  occupatissimus ; 
cernitur  in  ejus  vultu  anxietas  maxima,  an  Mediolani 
sapientem  virum  inveniat  qui  eum  divinam  veritatem  tan- 
dem  doceat.  Nam  sic  scribit  in  Confessionibiis  :  «  Porta- 
bam(l)enim  conscissam  et  cruentam  animam  meam,im- 
patientern  a  me  portari,  et  ubi  eam  ponerem  non  inve- 
niebam.  »  Platonis  et  Epicuri,  Manicheorumque  et 
Christianorum  praecepta,  Evangelio  nondum  fidens  me- 
ditatur.  Interea  juxta  equum  graditur  catulus  qui,  quam- 
vis  tergum  ad  nimium  calorem  evitandum  rasum  sit, 
anhclat  tamen  et  linguam  profert.  Juvenis  quidam  juxta 
magistrum  intrepido  gradu,  anima  firmus,  incedit.  Equi- 
tant  alii,  serii  omnes  videntur  ut  philosophos  decet. 
Adsunt  vero  homines  in  oris  tabulae  ab  Augustini  itinere 
omnino  sejuncti,  quas  tamen  non  nihili  faciebat  pictor 
cum  in  priore  parte  accuratissime  expressos  eos  de- 
pinxerit.  In  hactabula  leguntur  versus  quos  retulimus  ad 
donatoris  pictorisque  laudes  conditos.  Et  quidem,  nisi 
fallimur,  doctor  Parisinus  ille  est  altus  et  canus  vir  qui  a 
sinistra  cernitur  disputanti  similis.  Vultus  est  hominis  et 


(1)  Confessiones,  Hber  IV,  caput  vii. 


divitiis  et  doctrina  praestantis.  Nescio  quid  indiceteum  in 
illo  sacello  magna  auctoritate  valere.  Juvenis  est  proxi- 
mus,  doctoris  forsitan  lieres  qui  nebulonis  modo  sub- 
ridet.  Hominem  vero  qui  in  sinistra  parte  stat  tabulae 
ipsum  esse  Benotium  asserere  non  dubitamus.  Pictorum 
enim  veste  indutus,  vicinum  habet  praecipuum  adjuto- 
rem,  illum  forte  Justum  qui  in  diario  quod  reliquit  se 
diu  Sancti  Geminiani  cum  Benotio  picturis  operam 
dedisse  refert  (i).  Quinque  et  quadraginta  annos  natus 
erat  pictor  et  quidem  multo  senior  tiic  apparet  quam 
in  domus  Mediceae  sacello.  Severae  quae  notant  aus- 
teram  frontem  rugae  vividas  vires  et  animum  aevo 
maturiorem  ostendunt  dum  habitus  et  ornatus  corporis 
comem  illum  et  urbanum  demonstrant. 

Tabulae  octavae  haec  est  inscriptio  :  «  Quemadmo- 
dum  Augustinus  ex  Urbe  Mediolanum  veniens  lecturus 
philosophiam  atque  rectoricam  summo  et  scolarium  et 
doctorum  comitatu  ab  imperatore  Teodosio  et  a  sancto 
viro  Ambrosio  gratanter  et  honorifice  receptus  est.  » 
Jam  ex  equo  desiluit  Augustinus ;  equum  custodit  famu- 
lus  et  ensem  tenet;  alius  genu  nixus  ejus  calcaria  soi- 

(1)  Haec  enim  scribebat  Justus  Andreae  in  diario  :  lo  mi  posi 
con  benozzo  di  lese,  dipintore,  quale  lavorava  ed  era  ottimo  maestro 
in  muro,  elpatto  che  noi  facemo  insieme  fu  cK'  io  dovessi  lavorare  a  san 
gimignano  a  una  chapella  di  sco  agosthino  e  star  lassii  hollui  e  darmi 

la  spesa        e  stetti  ivi  in  piii  volte  tre  anni  lassu...  e  in  detla  cha- 

pella  di  sco  agosthino  di  mia  mano  sono  tutte  le  sante  che  sono  nello 
squancio  della  finestra  maggiore,  e  i  4-  apostoli,  2  per  lato  bassi  delV 
archo  della  hapella,  e  la  maggiore  parle  de'  fregi  allato  a  bottaci, 
e  la  prima  storia  hanno  (?)  la  volta ;  e  piu  anchora  in  detto  tempo 
lavoraichollui  a  certaldo  al  tabcrnacolo  di  gustiziati,  dov  e  iin  Cristo 
disposto  di  Croce;  e  quivi  fu  Vultimo  lavoro  lavorai  chon  lui  (Vide 
Gaye,  Carteygio). 

vit,  diim  Augustinus  cogitabundus  pallium,  ne  molestum 
sit  homini,  manu  attoIlit.Mox  juvenisad  pedes  Ttieodosio 
procumbit  qui  benignus  manus  porrigit.  In  dextra  parte 
tabulae  Augustinum  animo  permotum  videmus  cum 
adit  Ambrosium  :  verecunde  se  submittit,  et  sanctum 
virum  intuetur  sollicitus  et  quasi  interrogans  an  apud 
eum  mali  levamen  aliquid  inventurus  sit.  Ambrosius 
adolescentis  utramque  manum  amice  premit,  quasi  in 
mentem  veniat  quam  difficile  et  arduum  opus  futurum 
sit  illum  juvenilem  sanare  animum. 

In  tabula  nona  Augustinus  cum  Ambrosio  de  philoso- 
phia  disputat ;  modeste  juvenis  rationes  suas  exponit 
quas  serius  et  mitis  redarguit  episcopus.  Mox  cernitur 
Monica.  «  Jam  venerat  ad  me,  refert  (1)  Augustinus, 
mater  pietate  fortis,  terra  marique  me  sequens.  »  Ad 
Ambrosii  pedes  se  abjicit  pia  mater  eum  obsecrans  ut 
filium  ad  christianam  fidem  perducat  :  «  Diligebat  (2) 
autem  illum  virum  sicut  angelum  Dei,  quod  per  illum 
cognoverat  me  interim  ad  illam  ancipitem  fluctuationem 
jam  esse  perductum,  per  quam  transiturum  me  ab  aegri- 
tudine  ad  sanitatem,  intercurrente  arctiore  periculo, 
quasi  per  accessionem  quam  criticam  medici  vocant 
certa  praesumebat.  » 

In  dextra  parte  tabulae  episcopus  ex  cathedra 
praedicat  et  fideles  hortatur.  At  partim  deleta  est  pic- 
tura ;  Augustinum  tamen  discernimus  qui  opertos  tenet 
,  oculos,  non  quia  somno  vincitur  sed  ut  totum  animum 
in  episcopi  verba  intendat.  Inter  mulieres  quae,  ut  mos 

(1)  Confessiones,  liber  VI,  caput  i. 

(2)  Confessiones,  liber  VI,  caput  i. 


erat,  humi  sedent,  puleherrima  quaedam  virgo  primaevo 
juventae  flore  vigens  et  sacrae  orationi  parum  intenta 
faciem  a  cathedra  avertit  ut  videat  an  elegans  et  arte 
laborata  vestis  quam  humeris  induxerit  omnium  oculos 
ad  se  convertat.  Quae  Augustini  venusta  uxor  fuisset  et 
forte  eam  sibi  nurum  fore  jam  tum  Monica  tendebat  et 
fovebat.  «  Et  (1)  instabatur  impigre  utducerem  uxorem. 
Jam  petebam,  jam  promittebatur,  maxime  matre  dante 

operam        »  In  biennium  vero  differebantur  nuptiae, 

quia  puelia  nondum  thalamis  matura  erat.  Sed  prius 
ejus  oblitus  est  Augustinus,  nam  tum  petulans  adoles- 
cens  flagitiis  deditam  et  libidinum  servam  vitam  agebat. 
<v  Interea  (2)  peccata  mea  multiplicabantur,  et  avulsa  a 
latere  meo  tanquam  impedimento  conjugii  cum  qua 
cubare  solitus  eram,  cor  ubi  adhaerebat,  concisum  et 
vulneratum  mihi  erat  et  trahebat  sanguinem.  Et  illa  in 
Africam  redierat,  vovens  tibi  alium  se  virum  nescituram, 
relicto  apud  me  naturali  ex  illa  filio  meo.  At  ego  infelix 
nec  feminae  imitator,  dilationis  impatiens,  tanquam  post 
biennium  accepturus  eam  quam  petebam,  quia  non 
amator  conjugii,  sed  libidinis  servus  eram,  procuravi 

aliam  non  utique  conjugem        »  Quos  vero  illicitos 

sancti  viri  amores,  debito  piis  honore  monachos  prose- 
quens  verensque  ne  sanctas  eorum  cogitationes  permis- 
ceret,  ingenuus  pictor  neglexit. 

In  tabula  decima  sedentem  Augustinum  videmus  qui 
Pauli  apostoli  epistolas  meditatur.  «  Avidissime  (3) 

(1)  Confessiones,  liber  Vi,  caput  i. 

(2)  Confessiones,  liber  VJ,  caput  xy. 

(3)  Confessiones,  liber  Vli,  caput  xxi. 

arripui  venerabilem  stylum  Spiritus  tui  et  prae  ceteris 

apostolum  Paulum  »  Doctorispileo  adbuc  caput  ejus 

cingitur  sed  divinae  lucis  radiis  jam  collucet.  Stat  juxta 
eum  amicus  Alypius  doctoris  veste  pariter  indutus. 
«  Hortuius(l)  quidam  erat  bospitii  nostri,  quo  nos  ute- 
bamur  sicuttota  domo.  »  Stant  enimjuvenes  sub  umbra 
arboris  et  in  proximis  rosaria  sunt.  At  Augustinus  flores 
non  spectat,  ne  amico  quidem  aurem  praebet,  sed  caput 
laeva  manu  fulcit  similis  dolenti.  Haec  forte  legerat 
Benotius:  «  Dolore  (2)  dentium  tunc  excruciabas  me.  » 
Sed  tum  non  tristi  morbo  languet  affectus,  turbatae 
potius  mentis  illis  angoribus  afficitur  quibus  omnes 
laboraverunt  cum  inter  spem  dubiumque  suspensi  quid 
sit  verum  quaererent. 

In  tabula  undecima  Augustinus  ab  Ambrosio  bapti- 
zatur ;  nudus  juxta  marmoreum  labrum  submissis 
genibus  junctisque  manibus  aquam  in  larga  capitis  ton- 
sura  resilientem  accipit.  Ejus  vestimenta  monachus 
quidam  in  manibus  tenet  post  baptizationem  redditurus, 
at  pristinam  elegantiam  sanctus  vir  nunquam  recu- 
perabit. 

In  sinistraparte  tabulaeduodecimaeAugustinum  vide- 
mus  qui  in  monachi  habitu  juxta  maris  ripam  medita- 
bundus  ambulat.  Etsi  generosus  Christi  famulus  factus 
est,  theologorum  obscurae  saepius  controversiae  ejus 
animum  sollicitant ;  mysteria  sacra  scrutatur  et  gravem 
sanctae  Trinitatis  quaestionem  secum  agitat.  Sed  divi- 
nus  puer  adest  qui,  parva  fovea  in  arena  eftbssa,  totam 

(1)  Confessiones,  Hber  Vlli,  caput  viii. 

(2)  Confessio7ies,  hbcr  IX,  caput  iv. 

maris  aquam  cochleari  utens  fundere  tentat,  obstupes- 
centique  Augustino  declarat  facilius  esse  eam  rem 
feliciter  gerere  quam  divina  mysteria  intellegere. 

In  colle  monasterium  cernitur  heremitarum  montis 
Pisani  quos  visitat  Augustinus.  In  dextra  parte  tabulae 
regulam  ordinis  sui  fratribus  benigne  exponit. 

Tabulae  tertiae  decimae  haec  estinscriptio :  «  Quemad- 
modum  sanctus  Augustinus  apud  Hostiam  Tiberinam 
esistens,  habitis  ad  quamdam  hospitii  fenestram  cum 
pientissima  ejus  matre  monacha  divinis  colloquiis,  ac 
post  ejus  felicissimum  obitum  in  quo  corpus  Dominicum 
in  cujusdam  puerili  spetie  de  manu  sacerdotis  esiliens 
cum  ipsius  anima  transmigravit  at  caelum.  Assumpto 
navigio  cum  Alippio  Evodio  ejus  filio  Adeodato,  multis 
et  aliis  cattolicis  viris  remeavit  ad  Affricham.  »  Juxta 
moribundam  matrem  stat  Augustinus;  librum  in  manu 
tenet,  in  eo  solatia  quaerens  quae  sancta  verba  nobis 
praebent,  magno  tamen  dolore  confectus.  «  Ego  (i) 
silebam  et  fletum  fraenabam.  »  Sed  post  eum  filius  fletus 
tenere  non  valet.  «  Tum  (2)  vero  ubi  efflavit  extremum 

spiritum  puer  Adeodalus  exclamavit  in  planctum   » 

Humi  mulier  tenera  sedet  quam  parvulus  brachio  tenet : 
duo  monachi  de  morte  disserunt;  adsunt  et  parvuli 
duo  nudi  quorum  unus  catulum  Augustini  vexavit  et  jam 
dentibus  minitantem  fugit.  Benotius  dum  pueros  illos 
moribundae  juxta  lectum  depingit  Lucretii  versus  vi- 
detur  meminisse : 

(1)  Confessiones,  liber  IX,  caput  xi. 

(2)  Confessiones,  Hber  IX,  caput  xni. 

 Miscetur  (1)  funere  vagor 

Quem  pueri  tollunt,  visentes  luminis  oras  : 
Nec  nox  ulla  diem,  neque  noctem  aurora  secuta  est, 
Quae  non  audierit  mixtos  vagitibus  aegri 
Ploratus,  mortis  comites  et  funeris  atri. 

In  parte  sinistra  tabulae  Augustinum  videmus  et  Mo- 
nicam  qui  paucis  diebus  ante  ejus  mortem  pias  agitant 
quaestiones  «  incumbentes  (2)  ad  quamdam  fenestram 
unde  hortus  intra  domum  quae  nos  habebat  prospecta- 
batur.....  Colloquebamur  ergo  soli  valde  dulciter;  et 
praeterita  obliviscentes,  in  ea  quae  ante  sunt  extenti, 
quaerebamus  inter  nos  apud  praesentem  veritatem, 
quod  tu  es,  qualis  futura  esset  vita  aeterna  sanctorum, 
quam  nec  oculus  vidit,  nec  auris  audivit,  nec  in  cor 
hominis  ascendit.  » 

In  parte  dextrainter  decorae  domus  columnas  remota 
cernitur  navis  quae  Augustinum  in  Africam  reportat : 
librum  quod  apertum  tenet  sanctus  vir  non  legit,  at 
regionem  illam  intuetur  in  qua  dulces  dilectae  matris 
reliquias  terra  condidit. 

Tabulae  decimae  quartae  maxima  pars  periit.  Augus- 
tinus  episcopus  factus  est  et  in  templo  juxta  altare 
pueros  benedicit.  Adsunt  venustae  mulieres  quae,  dum 
opportuna  occasio  datur,  pulcherrimas  exhibent  vestes  ; 
quarum  una  in  altaris  gradibus  filiolum  impellit  ut 
vicinior  sit  episcopo  benedicenti. 

In  tabula  decima  quinta  Augustinus  veste  episcopali 
indutus  cum  Fortunato  aliisque  hereticis  disputat, 

(1)  De  natura  rerum,  H,  v.  577,  sqq. 

(2)  Confessiones,  hber  IX,  caput  x. 

quorum  detestabiles  tractatus  humi  jacent;  mira  sancti 
viri  eloquentia  victus  Fortunatus  in  terram  vuitus 
dejicit. 

Tabulae  decimae  sextae  haec  est  inscriptio :  «  Que- 
madmodum  Hieronimus  paulo  ante  defunctus  Augusti- 
num  de  celesti  gloria  informavit.  »  In  mensa  scribentis 
episcopi  libri  sunt  et  horologium  sabulosum :  at  ille 
alte  spectans  non  in  terra  sed  jam  in  divina  sua  civitate 
vivere  videtur. 

Uitimae  tabulae  haec  est  inscriptio  :  «  Quemadmodum 
in  obitu  beati  Augustini  a  quam  plurimis  ejus  anima  in 
celis  comitantibus  angelis  ferri  visa  est.  »  Adstantium 
vero  nullus  in  pictura  oculos  ad  caelum  tollit;  omnes 
sanctum  episcopum  nunc  feretro  impositum  moesti  in- 
tuentur.  Monachus  quidam  ejus  manus  osculatur ;  alius 
omni  spe  orbatus  ad  sidera  palmas  tendit.  Pauci  sunt 
incuriosi  vultus.  Novus  episcopus  ipse  dum  preces  in 
mortuum  recitat  animo  fractus  videtur. 

lllae  picturae  quae  S.  Augustini  vitam  mortemque  in- 
terpretantur  opus  Benotii  sunt  in  quo  maximam  ille 
gravitatem  attulit.  Paucis  exceptis,  homines  hic  depicti 
et  ipsi  pueri  in  litterarum  studium  et  serias  cogitationes 
intenti  sunt.  Etiam  dum  equitat  philosophatur  Augus- 
tinus.  In  eo  fideliter  pictor  Confessiones  secutus  est, 
ubi  indicat  Augustinus  se  etiam  in  dissoluta  juventute 
magno  philosophiae  arsisse  studio. 

At  Benotium  qui  Confessiones  accurate  legerat,  veri- 
simile  est  Civitatem  Dei  quam  tanti  faciebat  Petrarca 
fere  omnino  neglexisse.  Haud  enim  theologus  erat.  Sed 
in  ipsis  Augustini  Confessionibus  non  nulla  erant  pictoris 


sapientiae  repugnantia.  In  amoreni  Dei  quem  Augus- 
tinus  profitebatur  Benotius  certe  et  ipse  effundebatur 
sed  non  ab  omni  alio  terrestri  aifectu  aversus  erat.  Mo- 
nicam  eximiam  uxorem  matremque  laudat.  «  Fuerat  (1) 
enim  unius  viri  uxor,  mutuam  vicem  parentibus  reddi- 
derat,  domum  suam  pie  tractaverat.  »  Illa  quidem  ut 
fiiius  felix  fieret  vitam  libenter  impendebat.  Niliil  vero 
in  Benotii  opere  indicat  eum  vota  concepisse  quae 
Augustinus  ejusque  mater  faciebant:  «  Dicebamus  (2) 
ergo :  Si  cui  sileat  tumultus  carnis,  sileant  pliantasiae 
terrae  et  aquarum  et  aeris,  sileant  et  poli,  et  ipsa  sibi 
anima  sileat. . .  nonne  hoc  est :  Intra  (3)  in  gaudium  Domini 
tui?  »  Benotium  contra  «  phantasiae  terrae  »  semper 
maximo  gaudio  afficiebant.  Ne  poterat  quidem  sancto 
viro  annuere  sic  dicenti:  «  Quid  (4)  autem  amo  cum  te 
amo?  Non  speciem  corporis,  non  decus  temporis,  nec 
candorem  lucis  ecce  istis  amicum  oculis,  non  dulces 
melodias  cantilenarum  omnimodarum,  non  florum  et 
unguentium  et  aromatum  suaveolentiam  :  non  manna  et 
mella,  non  membra  acceptabilia  carnibus  amplexibus. 
Non  haec  amo  cum  amo  Deum  meum.  »  Benotius  vero 
haec  omnia  ut  divina  munera  libenter  accipiebat.  Pa- 
rum  didicerat  secernere  Deum  a  divinis  operibus,  et 
parum  intellegebat  verba  Augustini :  «  Pulchras  (5)  for- 
mas  et  varias,  nitidos  et  amoenos  colores  amant  oculi. 

(4)  Confessiones,  liber  [X,  caput  ix. 

(2)  Confessiones,  liber  IX,  caput  x. 

(3)  Evangelium  sec.  Matthaeum,  xxv,  21. 

(4)  Confessiones,  liber  X,  caput  vi. 

(5)  Confessiones,  Hber  X,  caput  xxxiv. 

Non  teneant  liaec  animam  meam  :  teneat  eam  Deus  qui 
fecit  haec,  bona  quidem  valde ;  sed  ipse  est  bonum 
meum,  non  haec.  »  Gognoscendi  studium  laudabat  pro- 
fecto  Benotius  et  altam  Augustini  mentem  ad  vitam 
revocare  conatus  est;  at  mores  temporis  sui  imitatus 
sancto  doctori  ejusque  sodalibus  inusitatam  contulit 
elegantiam. 


CAPUT  Y 


QUOMODO  BENOTIUS  VETERES  HEBRAEORUM  HISTORIAS  ILLUSTRANS 
ETRURIAE  SUAE  PULCHRITUDINEM  SIMUL  AG  POPULAREM  QUAM- 
DAM  ETHICEN  INDICAVERIT. 

Monte  Falcone  Benotium  pauperes  Fratres  pingen- 
tem  detinuerunt,  Florentiae  opulenti  cives,  Sancti  Gemi- 
niani  doctiores  monachi,  Pisis  (1)  vero  populus  ipse. 

(1)  Haec  sunt  Pisis  documenta  in  archivo  collegii  dicti  opera 
del  Duomo  quae  Benotii  picturarum  descriptiones,  praemia, 
temporaque  referunt  : 

Debitori  e  crcditori.  C.  468. 

Maestro  Benosso  di  Lese  da  Firenze  dipintore  de  dare  a  di 
1i  di  maggio  1^69  lire  ottantaquattro,  soldi  quattro,  sono  per 
caparra  di  dipingniere  certe  storie  in  caposanto,  dsene  a  pigliare 
parere  di  citadini,  appare  a  uscita  di  Domenicho  di  Noccho. 

459. 

Maestro  Benosso  di  Lese  da  Firenza  dipintore  che  apreso  a  dipin- 
gniere  in  caposanto  allogatogli  detto  lavoro  con  volontd  e  partito  de 
priori  e  collegi  di  Pisa,  rogato  per  ser  Carrlo  da  Vecchiano  loro 
cancellieri  a  di  47  di  gennaio  4A69,  e  de  avere  d'ongni  storia 
fiorini  sessantasei  e  due  tersi  larghi,  e  detti  denari  de'  avere  delV 
opera  di  mano  in  mano  e  promette  farne  Vanno  da  tre  storie  in  guso 
a  ongni  sua  spesa,  aceuto  (sic)  di  ponti  e  calcina. 

E  de'  ave'  a  di  primo  di  gennaio  4  469  fiorini  sessantasei  e  due 
tersi  larghi,  sono  per  la  prima  storia  che  e  facta  quando  Noe  fa 

Ingentes  splendidaeque  porticus  quas  loannes  Pisanus 
aedificaverat  placida  simul  mortuis  domus  erant  et 


coglere  Vma  per  insino  e  innebriato,valsene  lire  trecento  settantatre. 
soldi  sei   1.  CCC^  LXXlll  s.  Vj. 

E  de'  avere  fiorini  ducento  larghi  sono  per  tre  storie  faite  in  canpo 
santo  seguitando  la  prima  di  sopra  e  venendo  verso  la  capella  di 
santo  Girigholo  ch'  d  Vultima  storia  de'  Magi  e  della  Nonsiata.  In 
tutto  fiorini  dacento  larghi  d\iccordo  secho  a  di  3  di  novembre  a  lire 
5  soldi  dieci  Vuno   /.  MC^  s. 

E  a  d'i  3i  di  maggio  Ii72  fiorini  sessanta  sei  2/3  larghi  sono  per 
una  storia  di  Nino  re  di  Babbilonia  e  d'Abran  quando  fu  misso  nel 
fuocho,  a  lire  3  soldi  otto   /.  CCC°  LX  s. 

E  a  di  29  d'ottobre  1473  fiorini  cento  trentatre  113  larghi,  sono 
per  due  storic  dipinte  in  canposanto,  la  batogla  de'  re,  e  quando 
Ab^an  li  soccorse  e  di  Merchisedek,  e  Valtra  quando'Abram  ebbe 
licensia  da  Sarra  iizasse  con  Agar  sua  serva,  e  come  li  angoli  li 
disseno  a  taula  dovea  avere  vno  figliuoJo  ch'  arebbe  nome  Izach 
monta   /.  DCC^  XXllI  s.  VI  d.  VIII. 

Eadi  dicto  fiorini  sessantasei  2/3  larghi  sono  per  una  storia  quando 

Abran  si  parte  con  Tare  d'Ur  Chaldeorum  

  /.  CCCLXVIs.  VIII  d.  UW. 


C.  178. 

MCCCCLXXIllI.  Storie  si  dipingueno  in  campo  santo.  —  Maestro 
Benosso  di  Lese  da  Firenze  dipintore  in  canposanto  de'  avere  fiorini 
cinquecento  trentatre,  uno  terso  di  fiorini  larghi^  sono  per  otto  storie 
d  dipinto  in  canposanto,  cioe  la  prima  chomiciandola  di  verso  il 
mondo  quando  Noe  piantb  la  vingnia,  la  seconda  quando  die  la 
maledissione  a  Canaam,  la  tersa  quando  Nebrotto  fece  la  torrCy  la 
quarta  quandoi  Magi  andonno  avisitare  Chripsto,  la  quinta  quando 
Nino  fece  adorare  Belo  suo  padre  cioe  la  statua,  la  sesta  quando 
Abram  siparti  lui  el  padre  d^Ur  Chaldeorum,  la  settima  quando  fu 
preso  Lotto  co'  quattro  re  e  Abran  li  rischosse,  la  otlava  quando 
fu  ditto  a  Sarra  per  tre  anguioli  ch'  elV  arebbe  uno  f.gliuolo  che 
arebbe  nome  Izaccha. 

E  de'  avere  duchati  ducento  sessantasei  e  due  tersi  di  duchato, 
sono  per  quattro  store  dipinte  quine  proprio  seguitando  quelle  di 
sopra,  cioe  la  nona  quando  Abram  volse  fare  sagrificio  d'Izaccho  suo 
filiolo,  la  decima  quando  Soddoma  arse  per  lo  peccato  della  Sodomia, 

spatia  acl  vivorum  piiblicam  ambulationem  dedicata.  Ad 
porticusdivites  ctpauperes,  clerici  vel  laiciconveniebant. 

Vundedma  la  nalivitd  d'Ezau  e  Giacobbo,  la  duodecima  quando 
Izaccha  spozd  Ribeccke. 

E  de'  avere  duchati  ducento  sedici  tersi  due  di  fiorini  larghi  e  sono 
per  storie  tre  quarti  uno,  coe  missi  per  tutta  la  storia  ae  achoncio 
sopra  la  porta  della  chapetla  del  Barbarescho  chontando  li  apostuli  e 
due  storie,  coe  la  storia  di  Giachoppo  di  sopra,  in  tutto  misse  fiorini 
216  2/3  di  fiorini  larghi. 

E  de'  avere  per  tutto  di  ultimo  d'ottobre  1i78  duchati  cento 
ottanta  tre  1  jS  e  ssono  per  istorie  due  e  quarti  tre  di  storia  cioe 
fatte  in  chapo  santo  apresso  alla  storia  sopra  alia  chapella  del 
Barbarescho  verso  lo  choro,  che  v'e  Vultima  storia  di  Giuzeppo 
quando  die  il  grano  a'  fratelli  e  ora  s'd  a  chominciare  la  storia  di 
Moizes.  Soma  storie  XVllI. 

C.  i92. 

Maestro  Benosso  di  Leze  da  Firense  dipintore  de'  avere  per  tutto 
di  ultimo  d^ottobre  Ii78  duchati  mille  dugento  missi  per  lire 
3  soldi  10  Vuno,  e  ssono  per  istorie  diciotto  fatte  in  chanpo  santo, 
la  prima  quando  Noe  fece  la  vigna,  che  ffu  fornita  a  di  primo  di 
gennaio  14^69,  rultima  quando  Giuseppe  clie  lo  grano  a  fratelli, 
fatta  per  tuttn  di  31  d^ottobre  4478  per  forini  66  2/3  larghi  l  uno, 
in  tutto  duchati  1200  chome  apare  in  questo  c.  178. 

E  cW  avere  a  di  XV  d'aprile  1479  fiorini  sessantasei  et  2/3  a  lire 
cinque  e  soldi  X  Vuno  chome  fu  fatto  insino  a  qui,  e  sono  per  una 
storia  fatta  in  champo  santo  appresso  alla  chapella  del  Barbarescho 
che  v'e  quando  Mo'ize  chavd  la  chorona  a  Faraone  e  gittola  in  terra, 
che  viene  a  essere  la  decima  nona  storia.  E  de'  avere  a  di  XV  di 
settembre  1479  fiorini  sessantasei  et  2]3  a  lire  cinque  e  soldi  dieci 
Vuno  chome  s'e  fatto  insino  a  qui,  e  sono  per  una  storia  di  sotto  a 
quella  di  sopra,  che  vo'  e  la  storia  di  Faraone  quando  annegho  con 
tutto  il  suo  esercito. 

E  de'  avere  a  di  20  di  marzo  1479  fiorini  sessantasei  et  2/3  larghi 
a  lire  cinque  e  soldi  dieci  chome  s'  e  fatto  per  insino  a  qui,  sono  per 
la  storia  fatta  appresso  alla  chapella  del  Barbarescho  presso  al  choro 
ched  e  quando  Moize  torno  di  sul  monte  che  aveva  lassato  le  taulle  et 
trovo  il  vitello  delV  oro  che  llo  adoravano. 

E  de'' avere  a  di  17  di  marzo  1480  fiorini  sessantasei  et  2/3,  etc. 

Cam  populo  universo  igitur  piclor  agcbat,  res  candide 
narrans  et  more  epici  poetae,  ita  ut  Homericis  carmini- 
bus  ingens  ille  picturarum  ordo  aequiperandus  videatur. 

Sono  per  una  storia  fatta  di  solto  a  quella  quando  Moize  andb  in  sul 
monte  e  tornd  et  trovd  che  aveano  faito  il  vitello  lo  quale  adoravano, 
e  la  ditta  storia  e  quando  la  terra  s'apersc  e  inghiotti  i  paviglioni 
e  lle  giente  v' erano  sotlo. 

C.  200. 

Maestro  Benozzo  di  Leze  dipinlore  de'  avere  lire  oltomila  sessan- 
tasei  soldi  tredici,  denariquattro  smo  per  dipintura  di  vintidue  storie 
dipinte  in  chanpo  santo  in  della  facciata  di  verso  le  mura.  Laprima 
storia  si  e  quella  allato  al  mondo  che  v'  e  la  storia  quando  Noe  s'  inne- 
hrid,  chome  appare  in  questo  c.  io9,  Cultima  storia  si  e  quando 
Natam  e  Abiron  sprofondarono  i  pa.viglioni  e  tutta  la  giente,  ched  e 
dipinta  appre^so  alla  montata  delchoro  ve^^so  la  chapella  del  Barba- 
rescho;  della  quale  n' e  paghato,  chome  appore  la  prima  partita  in 
questo  c.  i59  lire  oltanta  quattro  e  soldl  quattro,  l  ultima  lire  cienlo 
vinli  otto,  soldi  i6  denari  A,  chomc  appare  di  chontra,  ed  e  perresti 
delle  soprascritte  vintidue  storie,  e  chosi  si  soscriverd  Benozzo  di 
sua  propria  mano  a  di  29  di  marzo  i i8i .  Essi  fat.to  le  storie  vintidue 
e  bene  che  non  siano  a  nuinero,  perche  v'e  storia  ched  e  maggiore  che 
non  de'  essere  la  storia  chon  un  chavalletto  in  mezo  sicche  a  misura 
ciaschuna  della  parte  d  il  devere  mo. 

E  a  di  29  di  marzo  i48i  al  pisano  lo  Benozzo  di  Lese  dipintore 
da  Firenze  sono  contento  e  pagato  di  storie  XXII  come  e  scripto  di 
sopra,  tra  denari  e  robe  ante  come  appare  in  deito  libro  in  molte 
partite,  e  Vullime  appare  di  contra  ed  e  a  di  29  di  rnarzo  e  sono  lire 
ciento  ventotto,  soldi  i  6  denari  4. 

Maestro  Be.nozzo  di  Leze  dipintore  in  champo  santo  de'  avere  lire 
otto  mila  sessantasei,  soldi  tredici,  denari  quatt.ro,  sono  per  una 
storia  fatta  in  champo  santo  dov'  e  il  dragho  del  ramo,  ched  e  alla 
montata  del  choro  verso  le  mura  della  cittd,  ched  e  Vultima  fatta  per 
insino  o  di  ditto  l.  366,  s.  i3,  d.  4. 

E  de'  avere  a  di  primo  di  maggio  i48'6  lire  mille  quattro  {ce)nto 
sessantasei,  soldi  tredici,  denari  quattro,  sono  per  dipintura  di 
storie  tre,  misse  quattro  a  misura  perche  ve  »i'  e  storie  due  al  ultimo 
che  sono  per  tre  storie  cominciando  la  prima  di  queste  tre  quando 
Moixe  fe  la  battagla  co'  cinque  per  passare  il  fium.e  Giordano  e 
quando  mori,  la  siconda  quando  Gesu^  passo  il  fiume  Giordano  e  ch 

Hebraica  nempe  Biblia  bic  populo  erat  exponenda ; 
at  populi  hebraicos  morcs  ab  italicis  sejungi  parum 
intereral.  Bibliae  patriarcas  pueri  a  teneris  noverant 
et  in  sacris  spectacuiis  simulabant,  nec  eis  patriam 
Italiae  dissimilem  fuisse  arbitrabantur.  Sic  ipse  Beno- 
tius  Abraham  ejusque  nepotes  in  Italia  vitam  agentes 
depinxit.  Bic  inscriptiones  non  in  latina  sed  in  nova 
-Tuscorum  lingua  leguntur,  quo  ab  omnibus  faciUus 
intellegantur.  Siquis,  singulas  picturas  observans,  eas 
cum  sacris  narrationibus  comparabit,  facile  percipiet 
quam  peritus  Benotius  fuerit  ad  eligenda  et  explicanda 
argumenta  quae  dum  populum  oblectabant,  salubrem 
vivendi  disciplinam  omnium  oculis  proponerent. 

Priusquam  Benotius  adveniret  tribus  jam  picturis  in 
longa  pariete  primae  Bibliae  narrationes  usque  ad  Noe 
historiam  fmgebantur.  Hic  initium  habet  praeclarum 
opus  Benotii. 

Vindemiatores  in  prima  tabula  videmus.  «  Coepit- 
que  (1)  Noe  vir  agricola  exercere  terram  et  plantavit 
vineam.  »  Altis  ridicis  nititur  haec  vinea  cujus  fructus 
maturos  filii  Noe  nurusque  decerpunt ;  scalas  homines 
ascendunt  et  uvas  a  vitibus  desecant  quas  mulieres 
in  canistris  coUectas  ad  lacum  ferunt  ubi  eas  semi- 
nudus  homo  pedibus  alacriter  proculcat.  Haud  aliter 
Vergiliani  coloni  : 

Davit  amassd  Golia,  Vultima  qiiando  la  reina  Saba  andd  a  visitare 

Salamone,  d'accordo  ditto  ■.    /.  ii66,  s.  43,  d.  4. 

(Vide  Tanfani,  Centofanti,  Notizie  di  artisti  tratte  dei  Dociimenti 
pisani.  Pisa,  1898,  pp.  87,  91). 

(1)  Gencsis,  caput  ix,  20. 


Huc  (1)  pater,  o  Lenaee  veni,  nudataque  musto 
Tinge  novo  niecum  direptis  crura  cotliurnis. 

Ipsae  puellae  nudis  incedunt  pedibus  quarum  pul- 
cherrima  ante  alias  una  uvas  in  lacum  vinarium  in- 
fundit.  Puer  quidam  cupidus  videndi  lacum  desuper 
adspectat.  Avus  cana  promissaque  barba,  parvulae 
neptis  capiti  manum  imponit 

Mox  Noe  iterum  videmus  ejusque  conjugem  qui  vas- 
culis  inclusum  non  sine  religione  quadam  pretiosum 
ferunt  liquorem.  At  potandi  voluptate  mox  vincitur 
patriarcha  quem  uxor  jam  anxia  intuetur. 

«  Bibensque  (2)  vinum  inebriatus  est,  et  nudatus  in 
tabernaculo  suo.  Quod  cum  vidisset  Cham  pater  Cha- 
naan,  verenda  scilicet  patris  sui  esse  nudata,  nuntiavit 
duobus  fratribus  foras.  At  vero  Sem  et  Japheth  pal- 
lium  imposuerunt  humeris  suis,  et  incedentes  retror- 
sum,  operuerunl  verenda  patris  sui,  faciesque  eorum 
aversae  erant,  et  patris  virilia  non  viderunt.  »  Des- 
tructus  est  Noe  quem  ebrium  pinxerat  Benotius.  Haud 
verisimile  est  pictorem  in  hoc  argumento  immodestum 
fuisse,  nam  in  omnibus  ejus  operibus  tenetur  Juvenalis 
praeceptum  : 

Maxima  debetur  puero  reverentia..., 

Partim  deleta  est  mulier  curiosa  videndi  et  impu- 
dens  (3)  quae  inter  digitos  utroque  oculo  quod  non  ei 

(1)  Georgica,  II,  v,  8-9. 

(2)  Liber  Genesis,  caput  ix,  21,  22,  23. 

(3)  Proverbii  vice  celebrantur  verba  come  la  vergognosa  di 
Cnmpo  Santo. 

spectare  fas  est  dissimulanter  intuetur.  Cham  non 
solus  est  dum  patrem  ridens  adspicit;  fratrum  adest 
unus  qui  gravis  manet  moestusque.  Salis  longe  stat 
uxor  Noe  gestu  fastidium  commiserationemque  signi- 
ticans,  dum  nurus  pudica  puerum  in  gremio  tenens  ab 
hoc  spectaculo  discedit. 

Noe  fiiium  exsecratus  tabula  secunda  exponitur. 
«  Evigilans  (1)  autem  Noe  ex  vino,  cum  didicisset  quae 
fecerat  ei  filius  suus  minor,  ait  :  Maledictus  Chanaan, 
servus  servorum  erit  fratribus  suis.  »  Ira  incensum  et 
terribili  gestu  ferocem  Benotius  patriarcham  pinxit 
dum  infelicem  poenitentemque  Cham  in  Chanaan  fdio 
maledicit.  Adsunt  mater  moestissima  et  fratres  com- 
modis  minime  gaudentes  quae  ipsis  affert  exsecratio. 
Res  illa  miserabilis  in  pulcherrima  porticu  agitur  dum 
in  pergula  spatiosa  floribusque  ornata  gemmatam  cau- 
dam  explicat  pavo  et  curiosae  ambulant  puellae. 

Pars  dextra  tabulae  dulcem  Patriarcharum  tempore 
vitam  exponit.  Quam  plurimi  pueri  sunt,  quorum  unus 
simiam  catena  medium  corpus  cingente  vinctam  tenet 
eique  fructum  objicit.  Puellulae  capillos  pectine  com- 
ponit  sedula  mater  sedens;  procedit  alia  hydriam  capiti 
impositam  ferens  dum  filiolo  sola  brevioreque  subu- 
cula  induto  manum  dat  juxta  se  currenti.  Sic  aestivis 
temporibus  Pisanorum  parvulos  in  antiqua  platea  in- 
clinatam  circa  turrem  seminudos  et  nunc  ludere  videres. 
Fons  est  in  pictura  ornato  puteali  cincta  ad  quem 
mulieres  duae  venerunt;  et  illae  pupulum  habent  cujus 


(I)  Liber  Genesis,  caput  ix,  24,  25. 


nudos  validosque  artus  pie  contemplantur.  Ipse  Noe 
pallio  calido  ut  senem  decet  indutus  adest  parvulae 
neptis  genas  manu  mulcet  et  leporem  tristis  intuetur 
quem  canis  dentibus  constringit.  Nemrod  enim  jam  cer- 
nimus,  canibus  falconibusque  utentem  ut  mos  erat  in 
Etruria  tempore  Benotii,  qui  et  ipse  verisimiliter  «  ro- 
bustus  ))  (1)  fuit  «  venator  coram  Domino  )>. 

In  tabula  tertia  aedificatur  turris  Babel,  adhuc  parum 
alta,  et  eam  diceres  portam  esse  magnae  urbis  cujus 
aedes  columnaeque  caelum  contingunt.  Hic  Roma  Flo- 
rentiaque  miscentur  ;  nam  Cestii  pyramidem  conjunctim 
agnoscimus  et  Mediceam  domum,  columnamque  Anto- 
nianam,  et  publici  palatii  Florentioorum  altam  turrim 
Adrianique  molem  ubi  ingens  pinea  nux  in  tholi  cul- 
mine  restituitur.  Sic  confusionem  expressit  Benotius, 
nomenque  «  Babiionia  »  in  una  ex  portis  scripsit.  Ita 
forsan  pictor  romanam  infamiam,  ut  fecerat  prius 
Petrarca,  significabat.  Pulcherrimam  vero  urbem  illam 
finxit  Benotius  ad  simulandum  «  civitatem  (1)  et  turrim 
cujus  culmen  pertingat  ad  caeium  )).  Conditorum 
nondum  sermones  confusis  vocibus  perturbati  sunt, 
mira  vero  diligentia  est  :  mortarium  subigunt,  scalas 
ascendunt  materiam  ferentes  :  alii  trulla,  alii  perpendi- 
culo  utuntur.  Urbis  praecipui  cives  ad  opera  invisenda 
convenerunt.  In  dextra  parte  viri  de  gente  Medicea 
orti  agnoscuntur  ;  in  sinistra  vero  doctorum  cernitur 
coetus  :  illi  forsan  primi  sunt  quorum  linguae  confusae 
sunt.  Benotius  certe  graecos  italosque  doctores  ser- 

(1)  Liber  Genei^i^,  caput  x,  9. 
(1)  Liber  Genesis,  caput  xi,  4. 

moncs  haud  facile  ititer  se  serentes  recordabatur.  IJic 
ipsius  pictoris  effigiem  habemus,  effigiei  quam  in  Sancti 
Geminiani  picturis  vidimus  corporis  habitu  simillimam, 
sollertis  id  est,  impigrique  viri  qui,  sicut  illi  structores, 
magnam  temporis  partem  rectus  stans  in  tabulationibus 
consumebant. 

In  hoc  loco  aliquantisper  interrumpitur  longus  ordo 
Veteris  Testamenti  historiarum  ;  nam  parvi  sacelli  porta 
est  supra  quam  Benotius  sinistra  Mariam  et  nun- 
tiantum  angelum,  dextra  Magos  adorantes  finxit.  Pul- 
clier  et  serius  angelus  est,  Maria  vero  modesta  et 
obsequens.  Per  ornatas  fenestras  amoenus  cernitur 
ruris  prospectus. 

In  tabula  quarta  Abraham  Beli  signum  adorare  re- 
cusat.  Picturae  in  medio  tholus  est  graciiibus  columnis 
fultus  subter  quem  regis  signum  est  mundi  globum  in 
laeva  manu,  justitiae  vero  sceptrum  in  dextra  tenentis. 
Adorantibus  eum  scelera  remittuntur.  Rex  Ninus  Beli 
filius  nocentes  duo  absolvit.  At  impunitate  facinora 
multiplicantur.  In  abscedentibus  cruenta  pugna  discer- 
nitur;  propius  vero  minoris  momenti  jurgium  est  : 
rixantur  enim  pueri  duo  quorum  alter  alterum  sup- 
plantat.  In  dextra  parte  tabulae  Abraham  videmus  qui 
sanus  ex  ardentibus  rogi  flammis  egreditur  ad  quas 
statuam  venerari  recusans  damnatus  erat.  At  contra 
exuritur  superbus  stultusque  Nachor  qui  rogum  eumdem 
se  incolumem  transire  posse  arbitrabatur ;  jam  ejus 
nihil  praeter  barbatum  caput  exstat  et  ipsa  barba  mox 
uretur.  At  ne  tabulaista  omni  caritatis  exemplo  careret, 
Benotius  matrem  quanidam  finxit  parvuluni  in  grcmio 


lenentem.  Ruris  adspectus  amoenus  hominum  feritatem 
jamjam  mitigabit. 

In  tabula  quinta  Abraham  videmus  qui  ex  Haran 
discedens  in  Aegyptum  cum  tota  familia  equitans  con- 
tendit.  Tulitque  (1)  Sarai  uxorem  suam,  et  Lot  filium 
fratris  sui,  universamque  substantiam  quam  possede- 
rant,  et  animas  quas  fecerant  in  Haran.  »  Jam  lon- 
gaevus  et  calvus  Abraham,  at  eum  venustae  puellae 
comitantur.  Sarcinas  muli  camelique  ferunt;  in  equo 
sedens  se  jactat  simia. 

In  dextra  parte  tabulae  jurgio  contendunt  pastores 
gregum  Abraham  et  Lot;  jam  duo  invicem  sibi  crines 
lacerant ;  et  alii  clavam  intentant.  Oves  et  capellae 
canesque  placidi  adsunt;  haud  procul  adolescens  for- 
mosae  puellae  amorem  suum  confitetur,  dum  sub- 
missus  genibus  Abraham  Deo  monenti  totum  animum 
advertit.  Mox  bonus  patriarcha  ad  Lot  accedit  quem 
sic  aftatur  :  «  Ne  (2)  quaeso  sit  jurgium  inter  m^e  et  te  et 
inter  pastores  meos  et  pastores  tuos  :  fratres  enim 
sumus.  Ecce  universa  terra  coram  te  esi :  recede  a  me 
obsecro  :  si  ad  sinistram  ieris,  ego  dexteram  tenebo  : 
si  tu  dexteram  elegeris  ego  ad  sinistram  pergam.  Ele- 
vatis  itaque  Lot  oculis,  vidit  oranem  circa  regionem 
Jordanis  quae  universa  irrigabatur  antequam  subver- 
teret  Dominus  Sodomam  et  Gomorrham  sicut  paradisus 
Domini  et  sicut  Aegyptus  venientibus  in  Segor.  »  Ille 
paradisus  ad  simiiitudinem  Etruscae  terrae  fmgitur. 
Palmae  quidem  non  nullae,  numerosae  vero  cupressi 

(1)  Liber  Genesis,  capul  xii,  5. 

(2)  Liber  Genesis,  caput  xiii,  8,  9,  10. 


sunt.  Hibernis  mensibus  verisimiliter  hanc  tabulam 
pinxit  Benotius,  nam  arbor  quaedam  est  foliis  nudata 
in  qua  summa  vetus  nidus  cernitur.  Caeruleum  mare 
ut  e  Pisanis  montibus  in  abscedentibus  observare 
possumus. 

In  sexta  tabula  miiites  undique  certant  et  gladiis, 
securibus  lanceisque  armati  mutuis  ictibus  se  petunt 
et  confodiunt.  Solam  iilam  ingentem  pugnam  pinxit 
Benotius  qui,  perinde  ac  Frater  loannes  magister  ejus, 
ad  cruentas  res  depingendas  minime  propensus  erat. 
At  in  narratione  pugnae  quatuor  et  quinque  regum  ali- 
quid  ludicrum  pictor  deprehenderat  :  u  Vallis  (1)  autem 
silvestris  habebat  puteos  multos  bituminis.  Itaque  rex 
Sodomorum  et  Gomorrhae  terga  verterunt,  ceciderunt- 
que  ibi.  »  Infelices  fmxit  Benotius  milites  qui  in  bitu- 
mine  prolapsi  resurgere  non  possunt.  Quinque  reges 
jam  capti  sunt  et  Lot  ipse  vinculis  alligatur,  dum  ejus 
uxor  crinibus  disjectis  gemitus  tollit  perterrita.  Repente 
vero  intervenit  Abraham  qui  lorica  galeaque  indutus 
et  magno  militum  agmine  comitatus  victis  opem  ferre 
contendit.  Tngens  fit  priorum  victorum  caedes  et  e  vin- 
culis  Lot  regesque  eximuntur.  At  bonus  tanta  strage 
haud  oblectatur  Abraham  cujus  vultus  commiseratio- 
nem  potius  quam  odium  significat.  Mox  ei  liberati  reges 
gratias  agunt  et  Melchisedech  «  sacerdos  (2)  Dei  altis- 
simi  ))  panem  offert  et  vinum  lagenis  inclusum  simili- 
bus  earum  quibus  Tusci  etiamnunc  utuntur. 

Res  turbulentas  quae  fiunt  in  Abraham  domo  exponit 

(1)  Liber  Genesis,  caput  xiv,  10. 

(2)  Liber  Genesis,  caput  xiv,  18, 

sepiima  tabula.  «  Igitur  (1)  Sarai,  uxor  Abram  non  ge- 
nuerat  liberos,  sed  habens  ancillam  Aegyptiam  nomine 
Agar,  dixit  marito  suo  :  Ecce  conclusit  me  Dominus, 
ne  parerem  :  ingredere  ad  ancillam  meam,  si  forte  sal- 
tem  ex  illa  suscipiam  filios.  »  Acerbe  Agar  subridet 
dum  tale  consilium  affert  obstupescenti  marito  :  an- 
cilia  vero  decussatis  in  pectore  manibus  ad  obtempe- 
randum  dominae  voluntati  se  fatetur  paratam  esse. 
Mox  vero  Saram  in  tabernaculi  limine  videmus  quae 
ancillae  invidet  et  irascitur.  «  Nam  illa  (2)  concepisse 
se  videns  despexit  dominam  suam.  Dixit  que  Sarai  ad 
Abram  :  Inique  agis  contrame  :  ego  dedi  ancillam  meam 
in  sinum  tuum  :  quae  videns  quod  conceperit,  despec- 
tui  me  babet,  judicet  Dominus  inter  me  et  te.  Cui  res- 
pondens  Abram  :  Ecce,  ait,  ancilla  tua  in  manu  tua  est, 
utere  ea  ut  libet.  »  Tum  sine  mora  ancillam  quam  ca- 
piliis  corripuit  frustra  resistentem  vetus  Sara  nodoso 
fune  violenter  percutit.  «  Affligente  (3)  igitur  eam  Sarai 
fugam  iniit.  »  Discedentem  Agar  videmus  quae  Sarae  ta- 
bernaculum  fastidiose  respicit.  Angelus  quatuor  alas 
habens  ut  citius  advolet  eam  jubet  ad  dominam  reverti. 

In  media  parte  tabulae  Abraham  adpedes  trium  ange- 
lorum  procumbit  qui  ad  eum  invisendum  venerunt.  Fugit 
lepus  patriarchae  genibus  submisso  illudens,  et  levi 
saltu  rivum  superans  in  quo  albae  natant  anates  dum 
in  ripa  quieta  cerva  pascitur.  In  dextra  parte  tabulae 
sub  quercus  umbra  angeli  cum  Abraham  prandent : 

(1)  Liber  Gencsis,  caput  xvi,  1,  2. 

(2)  Liber  Genesis,  caput  xvi,  4,  5,  6. 

(3)  Liber  Genesis,  capul  xvi,  6. 

Linusque  eorum  patriarcliae  nuntiat  Saram  ei  filium  pari- 
turam  esse.  Dum  liaec  audit  vetus  Sara  tabernaculi 
stans  in  limine  gestu  declarat  rem  non  fieri  posse. 
«  Erant  (1)  autem  ambo  senes  provectaeque  aetatis,  et 
desierant  Sarae  fieri  muliebria.  Quae  risit  occulte 
dicens  :  Postquam  consenui  et  dominus  meus  vetulus 
est,  voluptati  operam  dabo?  »  Agar  e  tabernaculo  post 
dominam  arrectas  aures  praebens  illa  angeli  verba  quae 
futura  sint  praenuntiantis  aegre  accipit.  Abraham  an- 
gelum  diffidenter  intuetur  et  se  ab  eo  putat  irrideri. 
Calvum  patriarcham  facetis  angelis  pictor  solierter 
opposuit.  Abraham  postea  longius  videmus  qui,  disce- 
dentes  angelos  paulisper  comitatus  domum  multa  sub 
pectore  versans  revertitur. 

Octava  tabula  horrendum  flammis  conflagratae  So- 
domae  exponitspectaculum.  Attamen  si  hoc  solum  quod 
in  caelo  agitur  considerares,  angelos  qui  flammas  con- 
jiciunt  more  puerorum  pila  ludere  facile  diceres.  In 
urbe  vero  omnia  incenduntur  et  tecta  moeniaque  flam- 
mis  collabuntur,  Igni  saxorumque  ruina  perempti  om- 
nes  incolae  perituri  sunt.  Tantum  fuit  Sodomorum 
scelus  ut  parum  deceat  misereri  eorum.  At  Benotius  hic 
innocentes  pueros  fuisse  non  oblitus  est  quos  cumcru- 
ciatis  matribus  miserandos  depinxit  et  mulierem  oculis 
nostris  exhibet  maternae  pietati  parentem  quae  anxia 
vestem  super  parvulorum  natorum  capita  explicat  eos- 
que  sedulo  protegere  conatur. 

Interea  Lot  ejusque  filiae  ex  impura  urbe  fugiunt. 

(1)  Libe7'  Genesis,  caput  xviii,  H,  12. 

Uxor  quae  exsecratam  urbem  respicit  attonitis  animis 
gradum  tenet :  «  Yersa  (1)  est  in  statuam  salis.  »  Quod 
ut  indicaret  pictor  eam  albam  effinxit.  Venustae  sunt 
Lot  filiae  quae  sarcinas  ferunt  capitibus  impositas,  nec 
capsam,  dum  fugiunt,  praetermiserunt.  Ceteros  earum 
casus  prudenti  Benotio  referre  non  placuit. 

Nona  tabula  nobis  domesticis  curis  sollicitum  de- 
monstrat  patriarcam  cujus  jam  aliquot  annos  natus  est 
filius  Isaac  :  «  Cumque  (2)  vidisset  Sara  filium  Agar 
Aegyptiae  ludentem  cum  Isaac  filio  suo,  dixit  ad 
Abraham  :  Ejice  ancillam  hanc,  et  fiiium  ejus;  non 
enim  erit  haeres  filius  ancillae  cum  fiiio  nieo  Isaac. 
Dure  accepit  hoc  Abraham  pro  filio  suo.  »  In  pictura 
non  ludunt  pueri  sed  pugnis  certant  et  Agar  ingenti 
gaudio  afficitur  cum  videt  filium  suum  dominae  filio 
validiorem  csse ;  at  iterum  expellitur  Agar  quae  omnia 
sua  in  una  sarcina  capiti  imposita  ferens  et  seminudum 
filium  trahens  post  tabernaculum  discedit  erratura  in 
solitudine  Bersabee.  Biblia  jubente  Deo  ancillam  ab 
Abraham  dimissam  fuisse  refert ;  Benotius  vero  pa- 
triarcae  tantam  severitatem  nori  ignoscit,  nam,  eo  ipso 
tempore  qno  Agar  post  tabernaculum  fugit,  ecce  Deus 
adest  qui  Isaac  tabernaculo  placide  dormientem  patri 
indicat  et  sibi  mactari  jubet.  Dei  voluntati  protinus 
obtemperatinfelix  Abraham.  Jamquefamuli  duo  clitellas 
asino  cum  lignis  holocausti  et  viatico  imponunt.  Tum 
Isaac  patri  suo  :  «  Ubi  (3)  est  victima  holocausti  ?  » 

(1)  Libcr  Genesis,  caput  xix,  26. 

(2)  Liber  Gcncsts,  caput  xxi,  9,  iO,  11. 

(3)  Liber  Gcnesis,  capui  xxii,  7. 

dicit,  et  moestus  respondet  Abraliam  :  «  Deus  provi- 
debit.  ))  Postea  relictis  famulis  asinoque  sub  monte, 
ascendit  Abraliam  cum  filio  ligna  tmmeris  imposita 
ferente;ipse  accensam  facem  sinistra  manu  tenet, 
dextra  vero  ingentem  cuUrum  quem  celare  conatur  ; 
et  filium,  dum  progreditur,  insontem  miserandumque 
miserandus  respicit.  Mox  Isaac  prope  nudus  in  altari 
ligatur,  jamque  cultrum  in  eum  intentat  pater,  cum 
angelus  de  caelo  ejus  manus  retinet  supponendumque 
in  locum  filii  arietem  ostendit.  Deinde  Abraham  filium- 
que  videmus  juxta  fontem  cum  famulis  herba  consi- 
dentes  et  coenantes;  pascitur  asinus;  omnes  fame  pre- 
muntur,  praeter  Abraham  adhuc  recenti  dolore  aegrum 
et  avidis  salvum  filium  spectantem  oculis. 

In  decima  tabula  Abraham  servo  Eliezer  praecipit  ut 
uxorem  filio  inveniat.  Stat  Eliezer  ante  dominum  genu 
nixus  ad  fidem  dandam.  Legitur  in  Biblia  :  «  Pone(l) 
manum  tuam  subter  femur  meum,  »  quod  ut  indeco- 
rum  Benotius  neglexit.  Porticus  vero  ubi  haec  aguntur 
pulcherrima  est  et  speciosis  ornationibus  elaborata. 
Adest  et  Isaac  cum  vertagis.  Refert  Biblia  eum  quadra- 
ginta  annos  natum  uxorem  duxisse.  Pictor  vero  eum 
lepidum  adolescentulum  effingere  maluit.  Terra  Meso- 
potamiae  deinde  prospicitur  quam  Benotius  ad  simi- 
litudinem  Etruriae  suae  effinxit.  Rebecca  prope  fontem 
potum  dat  Eliezer,  cameli  vero  absunt  et  in  absceden- 
tibus  tantum  videntur;  Benotius  certe  equos  pluris 
faciebat.  Mox  tentatur  puelia,   nam  protidit  (2)  vir 

(1)  Liher  Genesis,  caput  xxiv,  2. 
(2j  Liber  Genesis,  caput  xxiv,  22. 

inaures  aureas^  appendentes  siclos  duos  el  armillas  toli- 
dem  pondo  siclorurn  decem.  Rebeccae  vultus  gestusque 
admirationem  simul  cupiditatemque  declarant. 

In  dextra  parte  tabulae  ad  domum  Abraliam  per- 
venit  Rebecca,  cujus  vultum  postquam  ex  equo  des- 
cendit,  vetus  patriarca  utramque  manum  prehendens 
curiose  intuetur  ;  illa  vero  non  senem  sed  Isaac  spectat 
qui  pulchritudine  puellae  subito  stupefactus  confusus- 
que  manet.  Puella  est  enim  «  decora  (1)  nimis  virgoque 
pulcherrima  et  incognitaviro  ».  Sollicitus  Eliezer  Deum 
implorat  ut  puella  accepta  sit  Abraham.  Nuptialem  tan- 
dem  coenam  videmus;  ad  dextram  Rebeccae  sedet  ser- 
vus  Eliezer  qui  poculum  in  manu  tenet  et  novos  con- 
juges  bonis  verbis  salutat.  Resonat  elegans  porticus 
laeto  tubarum  clangore.  Quae  omnia  excogitavit  Reno- 
tius,  nam  de  Isaac  et  Rebeccae  nuptiis  nihil  amplius 
Riblia  refert  nisi  haec  :  «  Introduxit  (2)  eam  in  taberna- 
culum  Sarae  matris  suae  et  accepit  eam  uxorem ;  et  tan- 
tum  dilexit  eam  ut  dolorera,  qui  ex  morte  matris  ejus 
acciderat,  temperaret.  »  Quod  legerat  Renotius,  nam 
Sara  a  nuptiali  coena  abest  et  luctu  afflictus  Abraham 
videtur. 

In  undecima  tabula  dulces  illius  matrimonii  effectus 
patescunt.  Gemellos  enim  modo  peperit  Rebecca,  quae 
nunc  in  magno  ornatoque  lecto  duobus  pulvinis  fulta 
sedet,  manusque  aqua  lavat  quam  ancilla  formosa  ex 
vasculo  effundit.  Multae  adsunt  mulieres,  quarum  duae 
gemellorum  nutrices  sunt.  Esaii  nutrix  parvulum  ut 

(1)  Liber  Genesis^  caput  xxiv,  J6. 

(2)  Liber  Gencsis,  caput  xxiv,  67. 

monstriim  moesta  considerat.  «  Qui  (1)  prior  egressus 
est  rufus  erat  et  totum  in  morem  pellis  hispidus.  »  Nu- 
trix  Jacob  contra  laeta  superbaque  est  alumno  quem 
omnes  laudant.  Jam  prudens  callidusque  videtur  Jacob; 
Esaii  vero  pollicem  simpliciter  sugit.  Infantium  prima 
lavatio  paratur,  dum  explicantur  panni  angusti  longi- 
que  ad  modum  eorum  quibus  adhuc  temporibus  nos- 
tris  Italicae  nutrices  utuntur. 

In  media  parte  tabulae  aedificium  est  splendidum 
arcum  oculis  referens.  Tranquilla  sunt  tempora  nec 
catenis  opus  est  portas  occludere.  lllo  sub  arcu  Jacob 
fratris  sui  primogenita  parvo  pretio  comparat.  Esaii, 
robustus  adolescens  cujus  pilosa  bracchia  cruraque 
cernuntur  e  venatu  redit ;  cingulo  tenetur  cornu  quo  ad 
canes  vocandos  venator  uti  solet:  defessi  vero  sunt  ver- 
tagi  quorum  unus  subito  procumbit;  servus  falconem 
habet  in  manu  sedentem.  Otiosus  coenabat  Jacob;  nunc 
vero  lentis  edulium  in  dextra  tenet  quod  non  fratri  prius 
dabit  quam  ille  jusjurandum  praestiterit.  Adolescens 
alius  quem  ipse  ingenii  arbitrio  excogitavit  Benotius 
prope  Jacob  stat  cui  de  tetro  animo  videtur  exprobrare. 

Deinde  senescentem  ac  prope  caecum  baculo  niten- 
tem  Isaac  videmus  qui  filium  Esaii  orat  ut  venetur  et  ei 
pulmentum  faciat,  paternam  benedictionem  accepturus. 
At  Rebecca  Jacobque  colloquium  audiunt  et  jam  dolum 
meditantur.  Mox  enim  Jacob  postquam  Esaii  vestibus 
indutus  est  inflexis  genibus  ante  Isaac  adest  qui  per- 
functus  est  epulo  cujus  reliquiae  in  mensula  cernuntur. 


(2)  Li'ier  Genesis,  caput  xxv,  15. 

Jacob  pectori  suo  manum  imponit  veritalem  simulans. 
Dubitat  Isaac,  tandem  eum  benedicit.  At  vix  surrexit, 
cum  supervenit  Esaii  et  patri  confectum  pulmentum 
offert.  Tum  Isaac  dolum  sentit  et  amaris  verbis  incre- 
pare  tentat,  sed  ei  animus  infirmior  est  quam  ut  uxorem 
Jacobque  objurget.  Esaii  canes  patinas  odorantur  e 
quibus  cibum  sumpsit  Isaac  et  ipsi  minime  contenti 
videntur. 

In  tabula  duodecima  (1)  ignavus  pater  iterum  Jacob 
benedicit,  quem  in  domus  angulo  mater  monet  Esaii 
iratum  ei  mortem  minari.  Fugit  ergo  Jacob  et  procul 
cernitur  dormiens  scalamque  cum  angelis  somnians. 
Talia  miracula  parum  curat  Benotius ;  Jacob  contra  con- 
sobrinae  suae  occurrentem  diligentissime  etfmxit.  «Pro- 
fectus  (2)  ergo  Jacob  venit  in  terram  Orientalem.  Et 
vidit  puteum  in  agro,  tres  quoque  greges  ovium  ambu- 
lantesjuxta  eum  :  nam  ex  illo  adaquabantur  pecora,  et 
os  ejus  grandi  lapide  claudebatur....  Ecce  Rachel  venie- 

(1)  Inscriptiones  subter  tabulas  sunt  quae  padim  periere.  Beno- 
tium  ipsum  arbitramur  eas  composuisse.  Haec  legitur  subter 
duodecimam  tabulum:  Come  Isac  e  Rebecca  mandorno  lacob  a  Laban 

perche  Esuu  avea  pensato  dCammazarlo.  Dormendo  lacob  vide  

e  angeli  che  salivano  e  scendevano.  E  andando  trovd  un  pozzo  dove  el 
bestiame  veniva  a  bere.  Levando  la  pietra  fulli  mostro  Rachel  e 
bacciolla  e  poi,  fece  patto  con  Laban  di  servirlo  sette  anni  e  lui  U 
desse  Rachel  per  donna  e  finiti  anni  sette  Laban  fece  le  nozze  dandoH 
Lia.  lacob  si  dolse  de  lo'nyanno.  Labaninfra  otto  di  li  dete  Rachel  e 
lacob  U  serve  sette  aUri  anni  e  sei  anni  servi  a  parte  poi  U  comandd 
Iddio  che  si  partisse.  Laban  U  andb  dirieto  con  malanimo.  Iddio  lo 
minaccid  e  giunto  a  lacob  si  dolse  deUa  siia  yartita  :  E  ami  furato 
el  mio  Iddio  d'oro.  E  lacob  disse  cercate  e  cercando  noUi  trovb  e  fece 
aUeanza  con  Laban  e  trovando  lacob  un  angelo  e'  fece  lotta. 

(2)  Liber  Gencsis,  caput  xxix,  1,  2        9,  iO,  11. 


bat  ciim  ovibiis  patris  siii  :  iiam  gregem  ipsa  pasccbat. 
Quam  cum  vidisset  Jacob  et  sciret  consobrinam  suam 
ovesque  Laban  avunculi  sui,  amovit  lapidem  quo  puteus 
claudebatur.  Et  adaquato  grege  osculatus  est  eam.  » 
Quae  omnia  Benotius  picturis  fideliter  interpretatus  est. 
Hic  vero  certe  consobrinam  Jacob  osculatur  antequam 
adaquentur  pecora. 

Deinde  Jacob  et  Laban  inter  se  colloquuntur,  at 
pictor  dolos  omnes  quos  invicem  Jacob  avunculusque 
sibi  nectunt  effingere  non  poterat.  In  media  parte  tabu- 
lae  Jacob  ejusque  consobrinarum  nuptiae  celebrantur. 
Saltatione  adolescentulus  quidam  movetur  cum  puella 
cujus  longa  vestis  decoris  et  sinuosis  rugis  inflectitur. 
Aliae  pueilae  junctis  manibus  in  choros  irrumpunt.  Inter 
sponsas  sedet  Jacob  cujus  dextra  manus  in  Liae  humeris 
recumbit,  sinistra  vero  moUiter  Rachel  dextrae  impli- 
catur.  Liam  etsi  refert  Biblia  hppis  oculis  fuisse  haud 
informem  pictor  finxit,  pulchriorem  vero  Rachel  quae 
crat  «  decora  (1)  facie  et  venusto  aspectu  ».  Puellis 
illis  quae  nuper  oves  pascebant  mira  est  elegantia. 

Post  nuptias  Jacob  cum  socero  altercatur;  denique 
Laban  videmus  qui  e  filiae  tabernaculo  egreditur  ubi 
ablata  idola  se  reperturum  frustra  speraverat.  Haec  enim 
est  Bibliae  narratio :  «  Surrexit  (2). ..  Jacob  et  impositis 
liberis  ac  conjugibus  suis  super  camelos,  abiit...  Eo  tem- 
pore  erat  Laban  ad  tondendas  oves,  et  Rachel  furata  est 
idolapatris  sui...  Ingressus  itaque  Laban  tabernacuhim 
Jacob  et  Liae,  et  utriusque  famulae  non  invenit.  Cumque 

(1)  Liber  Genesis,  caput  xxix,  17. 

(2)  Liber  Genesis,  caput  xxxi,  17,  35. 

intrasset  tentorium  Raclielis,  illa  festinans  abscondit 
idola  subter  stramenta  cameli,  et  sedit  desuper  :  scru- 
tantique  omne  tentorium  et  nihil  invenienti,  ait :  Ne  iras- 
catur  dominus  meus  quod  coram  te  assurgere  nequeo; 
quia  juxta  consuetudinem  feminarum  nunc  accidit  mihi : 
sic  deUisa  soUcitudo  quaerentis  est...  »  Quae  tam  faceta 
Benotius  certe  non  neglegere  poterat,  sed  in  absceden- 
tibus  pudice  effmxit.  Laban  tandem  ejusque  gener  pac- 
tionem  ineunt,  et  ex  utraque  parte  tumuli  jurant  se 
nunquam  eum  transgressuros.  Juxta  Jacob  uxores  duae 
sunt  formosaeque  anciUae  nec  non  et  filii  plurimi 
quos  una  quaeque  genuit.  Deinde  Jacob  cum  angelo  sub 
elata  palma  luctatur  ludenti  potius  saUantique  siniilis. 

In  tertia  decima  tabula  Jacob  obviam  fratrem  suum 
habet.  Non  amore  nec  poenitentia  sed  timore  impellitur 
perfidus  homo  ut  in  gratiam  cum  frustrato  fratri  redeat. 
«  Elevans  (1)  autem  Jacob  oculos  suos,  vidit  venientem 
Esaii,  et  cum  eo  quadringentos  viros.  «  Jacob  uxori 
Rachel  fratrem  suum  indicat  adhuc  remotum  et  magno 
mUitum  agmine  comitatum.  «  Et  (2)  ipse  progrediens 
adoravitpronus  in  terram  septies,  donec  appropinquaret 
frater  ejus.  Currens  itaque  Esaii  obviam  fratri  suo, 
amplexatus  est  eum  :  stringensque  collum  ejus  et  oscu- 
lans  flevit.  »  Benotius  Esaii  fmxit  dum  fratris  genu  nixi 
dextram  prehendit  coUumque  amplectitur.  Esaii  vultus 
habitusque  longum  moerorem  enarrant  ex  quo  ei  imma- 
tura  senectus  est  :  magnanimus  vero  fraudem  astuto 
fratri  ignoscit. 

[1)  Liber  Genesis,  caput  xxxiii,  1. 

(2)  Liber  Gcnesis,  caput  xxxiii,  3,  4. 

Media  pars  tabulae  corrupta  est :  liic  tamen  Laurenlii 
Medicei  effigiem  discernendam  esse  dicitur.  Deinde 
Dinae  narratur  historia.  Jacob  ejusque  familia  in  terra 
Sichem  venerant.  «  Egressa  (1)  est  autem  Dina,  filia 
Liae,  ut  videret  mulieres.  Quam  cum  vidisset  Sichem 
filius  Hemor  Hevaei,  princeps  terrae  illius,  adamavit 
eam,  et  rapuit...  »  Quae  Benotius  in  abscedentibus  sed 
accurate  effinxit.  Paulum  repugnantem  puellam  incensus 
amore  adolescentulus  ad  domum  suam  dulciter  trahit. 
Ad  stuprum  ulciscendum  puellae  fratres  atroci  perfidia 
utuntur.  Litem  componere  adolescentuli  pater  conaba- 
tur.  «  Locutus  (2)  est  itaque  Hemor  ad  eos  :  Sichem  filii 
mei  adhaesit  anima  filiae  vestrae  :  date  eam  illi  uxorem. 
Et  jungamus  vicissim  connubia  :  filias  vestras  tradite 
nobis  et  filias  nostras  accipite.  »  Tales  conditiones 
Jacob  filii  subire  simulant,  sed  omnes  prius  circumcidi 
Sichemitas  exigunt.  Quo  illi  assentiuntur.  «  Et  (3)  ecce 
die  tertio,  quando  gravissimus  vulnerum  dolor  est, 
arreptis  duo  filii  Jacob,  Simeon  et  Levi  fratres  Dinae, 
gladiis,  ingressi  sunt  urbem  confidenter  :  interfectisque 
omnibus  masculis,  Hemor  et  Sichem  pariter  necaverunt, 
tollentes  Dinam  de  domo  Sichem  sororem  suam...  » 
Quam  stragem  pTnxit  Benotius  at  manifesto  ab  ea  ipse 
abhorrebat  et  adolescentuli  patris  lenibus  consiliis  suf- 
fragabatur. 

Decimae  quartae  tabulae  prima  pars  destructa  est. 
Hic  incipiebat  historia  Joseph,  quem  nonjam  cernimus 

(1)  Liber  Genesis,  caput  xxxiv,  1,  2. 

(2)  Liber  Genesis,  caput  xxxiv,  8,  9. 

(3)  Liber  Genesis,  caput  xxxiv,  25,  26. 

primum  somniuin  fralribus  narrantem ;  at  eum  habemus 
dum  secundum  somnium  toti  familiae  exponit  :  «  Vidi(l) 
per  somnium  quasi  solem  et  lunam,  et  stellas  undecim 
adorare  me.  Quod  cum  patri  suo  et  fratribus  retulisset 
increpavit  eum  pater  suus  et  dixit  :  Quid  sibi  vult  lioc 
somnium  quod  vidisti?Num  ego  et  mater  tuaet  fratres 
tui  adorabimus  te  super  terram?  »  Omnes  illos  super- 
biam  Josepli  indignantes  solertissime  depinxit  Benotius. 

Fratres  Josepli  deinde  procul  cernimus  qui  oves  pas- 
cuntur ;  pergit  ad  eos  somniator  cujus  mortem  medi- 
tantur.  Mox  eum  in  cisternam  demittunt  et  ejus  tunicam 
hoedi  sanguine  tinctam  ab  patrem  ferunt  qui  acerbo 
dolore  conficitur.  lUas  poenas  fert  Jacob  qui  fratrem 
Esaii  tanta  injuria  affecerat.  Interea  extractum  de  cis- 
terna  Joseph  Madianito  negotiatori  fratres  vendunt. 
Negotiator  ad  domum  Putipharis  cum  pervenit  ei 
Joseph  emendum  proponit.  Jam  adest  aetate  florens  for- 
mosaque  Putipharis  uxor  quae  vetulo  marito  suadet  ut 
speciosum  puerum  comparet.  Negotiatori  igitur  pecunia 
numeratur.  Deinde  Putipharis  ux»oris  infelix  inceptum 
describitur.  Lecto  nititur  sola  subucula  induta  mulier 
tenera  quae  pulchrum  pectus  frustra  nudavit  (2),  nam 

(1)  Liber  Genesis,  caput  xxxvii,  9,  10. 

(2)  Putipliaris  uxor  a  Benotio  depincta  Florentinis  muUeribus 
comparanda  est  quas  sic  increpabat  severus  Dantes  poeta  : 

Tempo  futuro  m'e  gia  nel  cospetto 
Cui  non  sard  quesf  ora  molto  antica 

Nel  qual  sard  in  pergamo  interdetlo 

Alle  sfacciate  donne  fiorentine 

Landar  mostrando  con  le  poppe  il  pctlo... 

{Purgatoriu,  xxm,  9,  8). 


in  fugam  riiit  insulsus  puer  quem  decepla  veste  retinere 
tentat.  In  Bibliae  narratione  Joseph  Putipharis  uxori 
rationem  reddit  cur  non  ei  pareat.  Benotius  vero  eum 
impudico  incepto  exterritum  et  extemplo  fugientem 
effinxit.  Peradolescentulus  Joseph  est,  et  dum  ligatus 
in  carcerem  mittitur,  res  quae  evenerunt  vix  videtur 
intellexisse. 

Intabula  decima  quinta  splendidas  videmus  Pharaonis 
aedes,  quarum  multiplex  simul  et  modulata  structura 
est,  nam  acuti  romanique  arcus  columnis  ornamentisque 
connectuntur.  Pharaonis  vero  templum  Florentinorum 
cathedralis  ecclesia  est  cujus  ingentem  tholum  Beno- 
tius  instrui  viderat.  In  sinistra  parte  tabulae  Pharao 
somnium  narrat  conjectoribus  consilio  egentibus.  Tum 
pincernarum  magister  ei  Joseph  adhuc  catena  illigatum 
indicat  ut  solertissimum  in  somniis  interpretandis.  Res- 
ponsa  Joseph  quae  septem  ubertatis  annos  septemque 
annos  venturae  famis  denuntiant  modumque  magnas 
divitias  faciendi  tantum  Pharaoni  placent  ut  adolescen- 
tulo  servo  dicat :  «  Ecce  (1)  constitui  te  super  universam 
terram  Aegypti.  Tulitque  annulum  de  manu  sua,  et  dedit 
eum  in  manu  ejus  :  vestivitque  eum  stola  byssina,  et 
coUo  torquem  auream  circumposuit.  »  Quae  omnia 
Benotius  diligentissime  expressit  aedesque  splendidas  in 
forma  basilicae  finxit  ubi  canorae  tubae  resonant. 

Joseph  deinde  fratres  suos  interrogat  qui  eum  non 
agnoscunt;  at  scyphus  reperitur  in  sacco  Benjamin,  et 
fratres  iterum  ante  Joseph  adsunt  quem  obtestatur 


(1)  Liber  Genesi>i,  caput  xli,  41,  42. 

Ruben  iit  ipsum  servum  pro  Benjamin  accipiat.  «  Non  (1) 
se  poterat  ultra  cohibere  Joseph  »  qui  manum  ad  udos 
fert  ocuios. 

Historiam  illam  adamavisse  videtur  Benotius,  ibique 
nomen  suum  consignaverat  in  disticis  quos  supra  retu- 
limus  : 

Quid  spectas  volucres  

necnon  effigiem  suam  inter  doctos  viros  artificesque 
pinxerat  qui  ante  Pharaonis  aedes  deambulant.  Hic 
etiam  corporis  habitus  impigri  hominis  est  qui  tum  ex 
laboribus  brevi  quiete  reficitur.  Vicinus  adolescens 
adjutor  est  qui  eum  digito  ut  ingentis  operis  auctorem 
designat  et  dicere  videtur  :  «  Hic  est  ». 

In  tabula  decima  sexta  (2)  incipit  historia  Moysis. 
Novi  Pharaonis  aedes  videmus  quas  Benotius  ad  simili- 
tudinem  pinxit  domus  quam  Medices  Pisis  inhabitabant. 
Pharao  lepidum  parvuhim  Moysem  quem  soror  osten- 
tentabat  collo  suo  admovet,  at  ille  impositam  Pharaonis 
capiti  coronam  tenera  manu  corripit  et  ludens  in  pavi- 
mentum  abjicit  ubi  dissipatur.  Quod  funestum  omen 
solliciti  considerant  conjectores.  Deinde  candentes  car- 
bones  in  patina  a  pagio  oblatos  manu  prehendit  parvu- 

(1)  Liber  Genesis,  caput  xli,  41,  42. 

(2)  Hujus  tabulae  haec  est  inscriptio  :  Come  Faraone  avendo  in 
braccla  Moyse  essendo  piccolo  fanciullo  gli  gittb  in  terra  la  corona 
del  capo  e  ruppela.  Faraone  se  ne  costritto  e  fecero  vcnire  del  fuoco. 
Moyse  prese  un  carbone  di  fuoco  e  misseselo  in  bocha  e  per  questo 
atto  non  dubitb  piu.  Venuto  Moyse  in  etd  perfetta  Iddio  lo  mandb  a 
dire  a  Faraone  cke  lusciasse  il  suo  popolo.  Faraune  non  gli  credette. 
Moyse  fecc  molli  miracoU.  Fra  i  quali  una  mazza  diventarc  un  drago. 

lus  Moyses  quem  Pharao  rursus  in  gremio  tenet.  Mira- 
bili  eventu  obslupescunt  conjectores,  moestus  est 
ipse  Pharao  quem  tamen  non  malum  hominem  diceres, 
nam  amantis  patris  modo  formidolosum  tenet  puerum. 
Mulieres  vero  quae  Pharaonem  comitantur  parvulum 
Moysem  diligunt  et  omina  eas  gaudio  afficiunt. 

Moysi  quem  postea  videmus  jam  firmata  aetas  est 
promissaque  barba.  Cum  Pharaone  senescente  alterca- 
tur  populi  sui  libertatem  postulans ;  cui  proposito  haud 
assentitur  Pharao  sed  saevum  Moysis  vultum  pertur- 
batus  intuetur.  Mox  Moyses  ut  Pharaoni  ejusque  fami- 
liaribus  potestatem  suam  declaret  virgam  in  draconem 
convertit.  Adstantium  quidam  exterritus  monstrum  fugit 
cujus  caudam  adhuc  virgae  similem  Moyses  in  manu  tenet. 

Tabulae  septimae  decimae  ubi  Aegyptii  in  mare  Rubro 
submergebantur  maxima  pars  destructa  est.  Nonnulla 
capita  militum  equorurave  fluitantium  discernuntur. 
Pulcherrimus  ultra  mare  camporum  prospectus  erat. 
Civitas  superest  ubi  Pisanorum  fastigia  inclinataque 
turris  agnoscuntur.  Hebraei  qui  sicco  pede  mare  tran- 
sierunt  nunc  in  littore  Deo  gralias  agunt.  Mater  quaedam 
parvulo  praebet  ubera. 

In  tabula  octava  decima  Moysi  Deus  tabuias  dat 
lapideas.  Antequam  in  montem  Sinai  ascendat  Moyses, 
ne  turbetur  a  populo,  circuitum,  Deo  jubente,  parari 
curat :  «  Constituesque  (1)  terminos  per  circuitum,  et 
dices  ad  eos  :  Cavete  ne  ascendatis  in  montem,  nec 
tangatis  fines  illius;  omnis  qui  tetigerit  montem  morte 

(1)  Liber  Exodi,  caput  xix,  12. 


morietur.  »  Benotius  homines  fmxit  qui  palos  inspi- 
ciente  Moyse  in  terram  defigunt.  Deinde  solus  ascendit 
Moyses,  populus  vero  sub  monte  manet.  «  Et  (1)  ecce 
coeperunt  audiri  tonitrua  ac  micare  fulgura  et  nubes 
densissima  operire  montem ;  ciangorque  buccinae 
vehementius  perstrepabat ;  et  timuit  populus  qui  erat 
in  castris.  »  Quem  timorem  pictor  sollerter  expressit. 
Adsunt  homines  tam  exterriti  ut  ne  montem  quidem 
intueri  audeant.  Puer  vero  parvulum  suum  fratrem  ut 
eum  metu  levet  collo  admovet.  Parvulus  alius  in  matris 
gremium  confugit;  mulier  quaedam  aures  suas  mani- 
bus  obturat.  Sed  paulatim  montis  fragoribus  assuescunt 
timorisque  obliti  nunc  vitulum  aureum  adorant.  Unus 
revera  homo  ante  vitulum  procumbit.  Vicinus  demisso 
capite  stat  Aaron  cujus  animus  culpae'formidine  trepi- 
dat.  Populi  vero  maxima  pars  «  surrexerunt  (2)  ludere.  » 
Violas  adolescentuli  plectro  pulsant,  cymbalaque  per- 
cutiunt,  dum  puellae  choros  ducunt  puicherrimis  vesti- 
busindutae.  At  supervenit  Moyses.  «  Cumque  (3)  appro- 
pinquasset  ad  castra,  vidit  vitulum  et  choros  :  iratusque 
valde  projecit  de  manu  tabulas  et  confregit  eas  ad 
radicem  montis.  »  Benotius  non  furibundum  sed  moes- 
tissimum  Moysen  fmxit;  tabulae  non  ab  eo  violenter 
projiciunter  sed  de  manibus  excidunt.  Pictori  certe  non 
erat  in  animo  adolescentes  exprobrare  qui  occasionem 
ad  choros  ducendos  habuerunt ;  nam  illum  arbitramur 
Flacci  consiliis  annuere : 

(1)  Liber  Exodi,  caput  xix,  16. 

(2)  Liber  Exodi,  caput  xxii,  G. 

(3)  Li6er  £a?oc/ii,  caput  XXXII,  19. 

Quid  sil  futurum  cras  fuge  quaerere,  et 
Quem  fors  dierum  cumque  dabit,  lucro 

Adpone,  nec  dulces  amores 

Sperne  puer,  neque  tu  choreas. 

Donec  virenti  canities  abest 
Morosa.  Nunc  et  campus  et  areae 

Lenesque  sub  noctem  susurri 

Gomposita  repetantur  hora  (1)  

Omnino  periit  nona  decima  tabula  quae  Dathan  et 
Abiron  historiam  referebat. 

Tabulae  vicesimae  sinistra  pars  Aaronis  virgae  vices 
describit.  Cum  tabernaculum  testimonii  et  arcam  fm- 
geret  Benotius,  Bibliam  secutus,  non  neglexit  «  duos  (2) 
etiam  Cherubim  ex  auro  ductili,  quos  posuit  ex  utraque 
parte  propitiatorii  ».  Tabernaculum  intus  duodecim 
cernuntur  virgae  quarum  una  germinavit;  Moyses  illam 
virgam  quae  est  Aaronis  adstantibus  ostendit.  Benotius 
sacerdotalem  majestatem  etiam  in  tam  inanibus  rebus 
Moysi  praebuit.  In  dextra  parte  tabulae  sibilat  serpens 
aheneus;  stupent  omnes  et  puer  a  veris  exterritus 
serpentibus  in  matris  se  abdit  castulas. 

Vicesimae  primae  tabulae  fragmenta  minima  super- 
sunt.  Asinae  latera  Balaam  vehementer  fuste  caedit ; 
Deus  Moysi  promissam  terram  ostendit. 

Tabulae  vicesimae  secundae  quae  longissima  erat 
media  pai^s  destructa  est.  In  parte  sinistra  Hebraei 
Jordanem  transeunt;  arcam  foederis  in  siccato  iluminis 
alveo  sacerdotes  portant,  et  duodecim  viri  duodecim 
lapides  colligunt.  Aliquid  deinde  discernitur  urbis  Jeri- 

(1)  Iloratu,  Carm.  I,  ix,  v.  13-20. 

(2)  Libcr  Exodi,  caput  xxxvni,  7. 

cbo  quam  Bcnotius  immensam  splendidamque  finxerat. 

Dextra  pars  tabulae  mortem  Goltath  cxponit,  adversus 
quem  gracilis  adolescentulus  David  sola  levique  tunica 
indutus  incedit,  et  baculum  laeva  tenct,  dextra  vero 
fundam  torquet.  Vacillat  ingens  Goliath  manumque 
fronti  admovet  quam  fundae  saxum  discidit.  Dum  cadit 
ille  milites  exterriti  post  eum  fugiunt.  Mox  David  jacentis 
viri  immane  pectus  manu  explorat  inspicitque  an  aliquid 
ei  supersit  vitae.  Deinde  rursum  caput  cujus  fronti 
haesit  letale  saxum  David  ostendit  regi  Saiil,  qui  valen- 
tem  adolescentulum  non  sine  invidia  admiratur. 

Fere  omnino  periit  tabula  vicesima  tertia  quae  magno- 
rum  Benotii  operum  extremum  fuit.  Salomonem  visitabat 
regina  Saba.  Immensi  adhuc  discernitur  aliquid  palatii 
juxta  quod  Salomen  et  praecipui  cives  reginam  ejusque 
comitatum  excipiebant.  Hic  nonnullac  Fiorentinorum 
Pisanorumque  effigies  supersunt.  Inter  columnas  pul- 
chra  cauda  gloriatur  pavo.  Cetera  picturae  destructa 
sunt.  At  parvum  ejus  tabulae  exemplum  seculo  septimo 
decimo  infabre  depictum,  quod  in  Pisanorum  museo 
servatur,  aliquid  refert  lineamentorum  quae  finxerat 
Benotius.  In  sinistra  parte  tabulae  Begina  Saba  cujus 
elegans  petasus  corona  cinctus  erat  in  equo  sedebat. 
Famuli  eam  antecedebant  sequebanturque.  Equitabant 
deinde  mulieres  hominesque  lecti  qui  reginam  comita- 
bantur.  Numerosi  variique  canes  juxta  equos  currebant. 
In  abscedentibus  bubulcus  canisque  et  pastor  cum 
ovibus  discernebantur.  Vicus  in  abrupto  colle  Monti 
Falconi  similis  erat.  Comitatus  alter  erat  liominum  qui 
diverso  ibantitinere  et  camelos  elephantosque  ducebant. 


Equitantes  venabantur  adolescentes.  Falco  volitantem 
urgebat  ardeam  quae  deinde  humi  delapsa  letali  volucri 
fortiter  obsistebat.  In  dextra  parte  tabulae  regina  post- 
quam  ex  equo  descendisset  a  Salomone  comiter  excipie- 
batur.  Post  reginam  duo  nani  erant  et  venusta  pedisequa 
quae  ejus  perlongam  fluentemque  vestem  sustinebat. 

Hoc  extremum  suavissimumque  opus  dum  perficiebat 
senex  pictor,  tempus  reminiscebatur  quo  adhuc  ado- 
lescens  Laurentium  Ghiberti  adjuvabat  ad  templi  sancti 
Joannis  portam  effingendam  ubi  regina  Saba  Salomonque 
discernuntur.  Plurimas  pulcherrimasque  transvectiones 
abhinc  depinxerat,  et  ipse  multum  equitaverat  dum 
Urbem  Veterem,  Romam,  Montem  Falconem  et  Sanctum 
Geminianum  petebat.  Effigiem  suam  dicitur  in  illa 
ultima  tabu^a  ad  similitudinem"  vetuli  pinxisse^  et,  ut 
facilius  agnosceretur  in  plurimo  reginae  Sabae  comitatu, 
albam  cartam  petaso  suo  applicavisse  (1).  Quinque  et 
sexaginta  annos  tum  natus  erat.  Postquam  penicillo 
ultimam  lineam  duxit,  immensum  opus  perfectum  consi- 
derare  potuit  et  tandem  justissima  quiete  usus  est. 

Popularem  ethicen  diximus  eum  in  illa  Veteris  Testa- 
menti  interprctatione  proposuisse.  Plerumque  illius 
temporis  artificum  exemplum  secutus,  Benotius  patriar- 
charum  vitae  praesertim  studuit  qua  populus  delec- 

(i)  Haec  refert  Georgius  Vasari        Nella  storia  dunque  dove  la 

reiaa  Saba  va  a  Salomone  e  ritratto  Marsilio  Ficino  fra  certi  prelati, 
V Arcjiropolu  dottissimo  greco,  e  Battista  Platina,  il  quale  aveva  prima 
ritratto  in  Roma,  ed  egli  stesso  sopra  un  cavnllo  nella  figura  d'un 
vecchio  raso  con  una  berrctta  nera  che  ha  nella  piaga  una  carta 
bianca,  furse  pcr  scgno,  o  perche  ebbe  volontd  di  scrivcrvi  dentro  il 
nome  suo... 

tabatur.  Proplietas  iieglexit  quorum  mysticos  sensus 
parum  intellexisset,  nam  dilucidas  res  et  ad  naturam 
accommodatas  obscuris  rebus  anteponebat.  Bibliae 
praeceptorum  vero  alia  laudare,  alia  rejicere  videtur. 

«  Honora  (1)  patrem  tuum..  »  inquit  lex  Moysis  cui 
consitio  manifestum  est  annuere  Benotius,  etiamsi  non 
addidisset  Moyses  :  «  ut  sis  longaevus  super  terram 
quam  Dominus  deus  tuus  dabit  tibi  ».  At  caritatem 
inter  parentes  et  filios  Benotius  in  primis  praedicabat. 
Cum  Gliam  maledicitur,  mater  ejus  fratresque  moesti 
indicant  Noe  erga  poenitentem  filium  severiorem  esse. 

«  Non  occides  (2)  »  inquit  lex.  Placidae  pacis  in  toto 
Benotii  opere  eminet  amor,  nec  vim  unquam  adtiibere 
suadet,  nisi  ut  vita,  domus,  aut  amici  defendantur. 
Ducem  factum  Abraham  depinxit  qui  improbos  vincit 
reges  sed  horrendam  stragem  moestus  intuetur.  Malos 
coercendos  esse  certe  arbitrabatur  Benotius  sed  legis 
Hebraicae  quae  petit  «  oculum  (3)  pro  oculo,  dentem 
pro  dente  »  atrocitatem  respuebat. 

«  Non  moecliaberis  (4)  »  inquit  lex.  Conjugii  fidem 
manifesto  commendat  Be.notius  dum  senem  Noe  ejusque 
uxorem  felices  depingit.  Omnia  reprebendit  quae  in 
domestica  vita  discordias  concitant.  Etsi  uxori  pareret 
dum  ingrederetur  ad  ancillam,  multis  curis  afficitur 
Abraham,  quia  filium  ex  Agar  habuit.  Baptum  virginis 
certe  non  excusat  Benotius,  sed  Dinae  fratres  crudeles 

(<)  Liber  Exodi,  caput  xx,  12. 

(2)  Liber  Exodi,  caput  xx,  13. 

(3)  Liber  Exodi,  caput  xxi,  24. 

(4)  Libcr  Exodi,  caput  xx,  14. 


esse  signifi(3at,  cum  Siclicm  cjasqiie  propinquos  dolosis 
aptil)us  utcntes  occidunt.  Hemor  vero  assentit  qui  res 
matrimonio  componendas  esse  censebat.  Putipharis 
uxorem  a  fugitivo  Josepb  poena  satis  acerba  at!ectam 
pictura  demonstrat,  simulque  vetulis  hominibus  juniores 
uxores  ne  ducant  dissuadet. 

«  Non  (1)  furtum  facies.  Non  loqueris  contra  proxi- 
mum  tuum  falsum  testimonium.  Non  concupisces  do- 
mum  proximi  tui  :  nec  desiderabis  uxorem  ejus,  non 
servum,  non  ancillam^  non  bovem,  non  asinum,  nec 
omnia  quae  illius  sunt  ».  Quae  omnia  praecepta  sine 
dubio  laudat  Benotius,  et  in  Esaii  Jacobque  historia 
quanto  odio  digni  sint  indicat  mendaces  et  fraudulenti. 

Maxime  a  veterum  Hebraeorum  sententiis  dissidere 
nobis  videtur  Benotius  quum  de  Dei  idea  religioneque 
agitur.  Praepotentis  quidem  sed  clementis  viri  vultum 
semper  praebet  Aeterno  Patri;  non  estille  dirus  impla- 
cabilisque  Deus  Israel  qui  Sodomam  flammis  omnino 
consumpsit  totumque  Aegyptiorum  exercitum  undis 
immersit.  Ut  jam  ante  diximus,  praeceptum  :  «  Non 
facies  tibi  sculptile  »  tempore  Benotii  ab  omnibus 
spernebatur,  et  contra  idelolatria  quaedam  christiana 
vigebat,  quam  mox  severi  Ecclesiae  reformatores  repre- 
hensuri  erant.  Benotius  certe  tantae  severitati  non 
annuisset.  Absurdumquidem  putabat  vituli  aurei  cultum, 
sed  puellis  libenter  ignoscebat  quae  vivida  florentes 
aetate  juxta  idolum  laetos  ducunt  cboros.  Magnam 
enim  lenitatem  duris  Moysis  legibus  addere  conabatur, 

{i)  Liber  E^odi,  caput  xx,  15,  16,  17. 

Evangelium  secutus  quod  dicit  :  «  Beati  mites...  Beati 
misericordes...  Beati  pacifici...  »  Laborem  vero  diligens 
pictor  non  poenam  a  Deo  injunctam  sed  felicitatis  cau- 
sam  esse  ducebat,  et  laetum  praebuit  vultum  homini- 
bus  qui  firmam  aedificant  turrem  aut  uvas  nudis 
crebrisque  pedibus  spumantes  musto  uvas  calcare 
gaudent. 


CONCLUSIO 


Benotii  picturas  qiiisqiiis  summatim  contemplatur, 
ejus  ingenii  lenitatem  et  serenitatem  praecipue  miratur. 
Quippe  animum  mulcent  earum  colores  et  lineamenta, 
amoenusque  ruris  prospectus,  caelumque  profundum 
quod  albae  dividunt  nubes.  Etiam  in  tabulis  quae  tristes 
eventus  oculis  exponunt  pars  aliqua  ad  spectantem 
dulce  ridet.  Sapientiae  magister  nullus  unquam  fuit 
Benotio  amabilior.  Consilia  breviter  contraliere  conabi- 
mur  quae  nobis  dat  pictor  ad  pugnandum  cum  aerumnis 
et  utendum  bonis  quibus  in  his  terris  afficimur. 

Mala  sunt  quibus  voluntas  nostra  impar  est,  sicut 
morbus  corporisque  infirmitas  et  mors  quae  nobis  opti- 
mos  amicos  rapit  et  nosmet  ipsos  adhuc  aetate  florentes 
omnibus  bonis  ex  improviso  fraudare  potest.  Aegro- 
tantes  Benotius  perraro  depinxit,  non  quod  rarum  illo 
tempore  quo  saeviebant  dira  pestilentiae  contagia 
morborum  spectaculum  esset,  sed  quod  Boccacium 
imitatus  animos  a  malorum  cogitatione  abducere  arti- 
ficum  poetarumque  officium  esse  existimabat.  In  ejus 
tabulis  omnes  praeter  moribundos  senes  optima  utun- 
tur  valetudine.  Macie  quidem  conficitur  Franciscus  cujus 
YOluntariis  tormentis  pictor  parum  delectari  videtur. 
Serenos  vero  vultus  eorum  fmxit  qui  ad  ultimos  senec- 

tutis  fiaes  pervecti  moriuntur.  Iri  moerore  tamen  ver- 
santur  superstites  qui  mortuos  diligebant.  Morientem 
Celani  militem  lugent  uxor  liberique ;  morientem  Moni- 
cam  luget  puer  Adeodatus.  Quas  lacrimas  certe  Beno- 
tius  continendas  esse  non  arbitratur.  Sunt  enim  dolores 
quidam  tam  acerbi  ut  potius  sit  non  eis  medicari. 

At  merito  saepius  infelices  sumus,  dolores  semper 
afferentibus  vitiis.  Dantes  poeta  nocentes  in  inferis 
scelera  duris  poenis  luentes  demonstraverat;  Benotius 
eos  jam  his  in  terris  castigatos  depinxit.  Superbus 
Goliath  a  puero  sternitur,  avarus  Jacob  qui-fratri  pri- 
mogenita  viU  pretio  emerat,  veniam  humiliter  petere 
cogitur;  foede  interficitur  impudicus  Sichem  ;  ad  Joseph 
pedes  fratres  qui  eum  invidiosi  vendiderant  supplices 
procumbunt,  helluationem  acerbe  expendit  Esaii;  irato 
Moysi  qui  tabulas  testimonii  fregit  necesse  erit  ut  iterum 
montem  Sinai  ascendat ;  verberibus  afticitur  parvulus 
Augustinus  qui  piger  fuit  discipulus.  Praemia  etiam  Be- 
notius  ostendit  virtutum  quae  septem  capitalibus  pecca- 
tis  respondent.  Pueros  ethicen  magister  ejus  tabulas 
oculis  perlustrantes  facile  doceret. 

Forsitan  dicat  aliquis  ethicen  illampervulgatam  esse, 
et  Benotium  ipsis  argumentis  quae  ei  tractanda  commit- 
tebantur  ad  illam  doctrinam  inductum  fuisse.  Quod 
quidem  fatemur  sed  novus  nobis  Benotius  videtur  cum 
caritatem  singulari  arte  celebrat.  Multum  in  hoc  cum 
Dante  discrepat  qui  durior  judex  summum  jus  summam 
esse  injuriam  obliviscitur  et  in  inferis  parem  poenam 
pari  culpae  referens  nocentes  ulciscitur.  Similis  ma- 
gistro  suo  Fratri  loanni  Benotius  horrendas  poenas  quas 


—  81  ~ 


Dantes  excogilavit  depingere  non  potuisset.  Quanta  nfia- 
ledicta  erga  homines  et  civitates  et  populos  in  poemate 
quod  Comoedia  dicitur !  Dum  usque  apud  poetae  Para- 
disum  sanctorum  sermones  acerbis  contumeliis  redun- 
dant,  omnia  in  Benotii  opere  mansuetudinem  miseri- 
cordiamque  declarant.  Francisci  mater  cum  partus  do- 
loribus  inopinanter  corripitur,  statim  a  benigna  quadam 
curatur  muliere  cujus  vultus  miserationem  profitetur. 
Petrum  Bernardonem  filio  iratum  prudens  amicus  ma- 
nulea  retinet.  Morituri  militis  gravatum  caput  moerens 
uxor  amanter  fulcit  pectore.  Monica  quam  carum  ha- 
beat  filium  indicat  grammaticae  magistro  cui  eum 
docendum  tradit.  Maledictum  a  patre  Cham  mater  fra- 
tresque  miserantur.  Strenuus  miles  factus  Abraham 
horrendam  stragem  moestus  contemplatur.  Dum  ardet 
Sodoma,  matres  flammis  saxorumque  ruina  periturae 
etiamtum  liberos  tueri  conantur.  Sub  montis  Sinai  radi- 
cibus  quum  horribilia  audiuntur  tonitrua  parvulum  fra- 
trem  pius  pucr  pavidum  collo  suo  admovet.  Piurima 
alia  caritatis  exempla  apud  Benotium  notanda  essent ; 
illa  eligimus  quae  pictor  sponte  sua  excogitavisse 
videtur. 

Misericordiam  commendat  Benotius  quia  humanam 
naturam  imperfectam  esse  intellegit.  Qui  magnis  uti 
cupit  bonis  multa  parva  ferre  debet  mala.  Molesti 
contumacesque  sunt  pueri,  quorum  non  nullos  pictor 
in  schola  indiligentes  aut  pugnis  certantes  effinxit,  at 
plurimos  ostendit  innocenter  ludentes  parentibusque 
blandientes.  Omnes  in  ejus  tabulis  domus  puerorum 
alacritate  renident.  Mulierem  vero  curiosam  depinxit 

Noe  nurum,  iuvidam  Saram,  dolosam  Rebeccam,  libidi- 
nosam  Putipharis  uxorem,  al  plurimas  alias  teneras 
demonstrat  conjuges  piasque  matres.  Munditias  con- 
eedit,  venustasque  virgines  quae  choros  ducunt  videtur 
laudare.  Fraudulenti  denique  nonnulli  crudelesque  homi- 
nes  sunt  sicut  Jacob  Sichemitarumque  interfectores ; 
nobiles  vero  modestique  multi  sunt  sicut  Esaii  fratri 
ignoscens  aut  Franciscus  pallium  pauperi  dans  militi. 
Aliorum  pravitate  dolentem  sapientem  aliorum  solatnr 
magnanimitas ;  et  in  summa  plures  esse  molles  ac 
benignos  quam  duros  animos  sentit.  Quod  saltem  exis- 
timare  nobis  videtur  Benotius,  qui  senes  persaepe 
depinxit  quorum  renidens  vultus  declarat  eos  vitae 
spectaculum,  etsi  multis  turbatum  sit  doloribus,  carum 
habuisse. 

Nobis  in  longa  Pisanorum  coemeterii  porticu  ambu- 
lantibus  optandum  visum  est  ut  Benotius  in  magnis 
picturis  Homerica  poemata  exposuisset.  Nestoris  enim 
Ulixisve  sapientiam  optime  illustravisset.  Servatur 
Florentiae  in  Riccardiana  bibliotheca  pulcherrimus  Ver- 
gilii  poematum  codex  cujus  minutae  picturae  Benotii 
opus  esse  dicuntur.  De  facto  vero  non  constat;  eum 
aiiqua  lineamenta  ad  illas  picturas  forte  praebuisse 
tantum  arbitramur.  At  non  in  tam  exiguo  loco  poterat 
pandere  vela  ingenii  quod  magna  spatia  requirebat.  Ad 
Homerum  Vergiliumve  interpretandos  ingentibus  parie- 
tibus  ei  opus  fuisset.  Quidquid  est,  etiam  in  hebraeis 
christianisque  historiis  Graecorum  Latinorumque  sapien- 
tiam  et  poesim  candide  importavit.  Errores  certe  sunt  et 
vitia  multa  in  illo  immenso  opere.  Artifices  plurimi  qui 

eodem  tempore  in  Italia  florebant  antiquarum  artium 
perfectionem  propius  eo  assecuti  sunt;  nullus  vero 
melius  Benotio  Atheniensium  videtur  coluisse  sapien- 
tiam  quae  virtutibus  ad  vitam  beatam  ducentibus  pul- 
chritudinis  studium  adjungebat. 

Cessit  e  vita  Benotius  priusquam  patriam  suam  cala- 
mitatibus  afflictam  videret.  Libertatem  paulo  post  ejus 
mortem  amisit  Florentia  et  argutum  simul  in  artibus 
judicium.  Fugerunt  eam  artifices  et  in  aliis  civitatibus 
novas  factiones  instituerunt ;  seculi  quinti  decimi  opera 
neglecta  et  saepe  destructa  sunt.  Benotii  operi,  etsi 
ut  alia  neglegebatur,  fortunate  tamen  contigit  ut  fere 
integrum  supersit,  et  nunc  illius  temporis  artium  ama- 
tores  laeti  ad  immensas  ejus  tabulas  stupent.  Utinam 
diu  illa  serventur  opera  quae  Italorum  peregrinorumque 
oculos  mulcere  et  omnibus  suadere  possunt  utvitam  non 
fastidiant,  sed  eam  ament,  felicitatemque  vel  in  his 
terris  habitare  persuasum  habeant. 

Vidi  ac  perlegi  : 
Lutetiae  Parisiorum,  in  Sorbona, 

a.  d.  X  kal.  mart.,  ann.  mcmii. 

